ועדת הכלכלה, כנסת 25, פרוטוקול מספר 45, 2023-03-12 00:00

דוד ביטן: אני פותח את הדיון: קידום עסקים קטנים ובינוניים – דיון במסקנות ועדת המשנה

דוד ביטן:  כפי שידוע, הקמנו ועדת משנה של חברי כנסת; אד הוק, לא ועדת משנה קבועה, על מנת שתבדוק את נושא העסקים הקטנים ותביא המלצות

דוד ביטן:      אני מודה ליו"ר צוות חברי הכנסת, שלום דנינו, שהשקיע בזה, כמה שעות, דנינו?     

שלום דנינו: כמה שרצו; לא הגבלנו אותם

שלום דנינו:  פגשנו פה את כל האנשים

דוד ביטן: במהלך הדיונים האלה ישבו גם עם נציגי הממשלה וגם עם נציגי העסקים והגופים השונים

דוד ביטן:  אנחנו לא באנו לפה כדי להתחיל דיון ולשמוע את כולם

דוד ביטן:  זה דיון ראשון

דוד ביטן:  יש לנו כוונה לגעת בנושא הזה בצורה רצינית, כי מעבר ליוקר המחיה – אלה הדברים בהם צריכים לסייע ולעזור לעסקים הקטנים, ובסופו של דבר יש לזה השפעה על ההוצאות של העסקים הקטנים והשפעה על יוקר המחיה

דוד ביטן:       כמו שלמדנו מכם ומעוד גורמים – יוקר המחיה בנוי רובד על רובד, וצריך לגעת בדברים אחד לאחד, על מנת שבסוף זה יביא להפחתת מחירים

דוד ביטן:  לכן, אנחנו מתכוונים להיכנס גם לנושא הזה

דוד ביטן:       חבר הכנסת דנינו, בבקשה

שלום דנינו: בוקר טוב חברים

שלום דנינו:  בעקבות כל הדיונים שהיו כאן, דוד ביקש שנעלה על הכתב ונתמצת את עיקרי הבעיה, מה מבקשים ומהן ההמלצות

שלום דנינו:  זוהי הסיבה שבגללה פגשנו כל אחד מכם בנפרד, לאורך כמה שעות שביקשתם, כי לא הייתה לנו שום מסגרת של ועדה שאנחנו מוגבלים בה, וניסינו לייצר איזו שהיא חוברת עבודה

שלום דנינו:  גם אם חסרים פה דברים – אנחנו נשלים אותם

שלום דנינו:  אני לא בטוח שנסיים את כל הסעיפים היום, אבל הם מאוד חשובים

שלום דנינו:      אני רוצה להגיד משהו אישי למשרד הכלכלה: למרות שאני בא מעולם העסקים – הופתעתי עד כמה המנוע הזה הוא ענק, מנוע שמעסיק לנו למעלה מ-90% מהאנשים ומייצר לנו תוצר

שלום דנינו:  אחרי שנסיים את העבודה, אנחנו נצטרך לשבת יחד עם ניר ברקת ולראות איך משרד הכלכלה מתארגן מול העסק הענק הזה, ואיך אנחנו מפשטים את נושא ההטבות, ההדרכות והייעוצים

שלום דנינו:      אני מציע שנתחיל לעבוד: עמוד 4, סעיף 1

דוד ביטן: בלי קשר לכך, אמרתי שנעשה ישיבה רק עם משרדי הממשלה בתוך זמן קצר, לקראת התקציב וחוק ההסדרים, על מנת לדון בכל הדיונים שעשינו בנושא יוקר המחיה ובתחום המזון, ונכניס לאותה הישיבה גם את העסקים הקטנים

דוד ביטן:      לפני שאנחנו מתחילים, אני קודם כל רוצה לבשר שקיבלנו את דו"ח הממ"מ לגבי הנמלים

דוד ביטן:  נעביר אותו למי שרוצה, מכיוון וזה משפיע על כולנו

דוד ביטן:  דבר שני, בנושא מחירי החשמל שדנו בו בישיבה – פנינו למשרד האוצר לגבי העלייה של ה-7

דוד ביטן: 5%, וכנראה שכולם יופחתו

דוד ביטן:  מצד אחד, הפחיתו כ-1

דוד ביטן: 5%, ועכשיו, בעקבות מחיר הפחם, הולכים לרדת עוד 2%, למרות שאפשר 3%

דוד ביטן:  שר האוצר קיבל את העמדה שלי בעניין מכירת תחנת הכוח: קרוב ל-600 מיליון ₪ שילכו להפחתה כולה

דוד ביטן:       הבעיה שלנו כרגע היא שראש רשות החשמל לא מוכן לקבל את ערבות המדינה שבמידה ויהיו הפרשים במחיר – המדינה תערוב להעביר את הכסף הזה לנושא של הפחתת החשמל

דוד ביטן:  לכן, ניכנס לעניין הזה כדי לסיים אותו מול רשות החשמל, כי אני לא מבין איך ראש רשות החשמל לא מקבל את ההתחייבות של האוצר בעניין הזה; זה נראה לי מוגזם

דוד ביטן:      מדובר פה על מכירה שתתבצע בתוך כחצי שנה, בסכום של בין חצי מיליארד ₪ ל- 800 מיליון ₪, שיכסה את כל ההפרש

דוד ביטן:      לגבי מחירי הנסיעה הציבורית – ביום שני יש לי ישיבה עם שרת התחבורה ומשרד האוצר, וגם דיברתי על זה עם שר האוצר

דוד ביטן:  אני מקווה שנגיע לאיזה שהוא הסדר באופן כזה שכל התיקונים שעשינו יחד עם שרת התחבורה בנושא הזה יהיו על הפרק

דוד ביטן:  זו בשורה לציבור הרחב; במיוחד לציבור החיילים, הסטודנטים והמבוגרים, ולפריפריה הגאוגרפית והחברתית

דוד ביטן:       בבקשה, תפנה אותנו להתחלה

שלום דנינו: סעיף 1 בעמוד 4 מדבר על זכויות העצמאיים, שפה אנחנו חייבים לעשות שינוי גדול ומהפכני

שלום דנינו:  הבנתי שארגון העצמאים התחילו בממשלה הקודמת עם איזה שהוא תשלום לעצמאים, ואני אומר שבלי שום קשר, לא יכול להיות שלמעלה מ-600,000 עצמאים לא יקבלו דמי אבטלה, דמי מחלה ואבל

שלום דנינו:  זה לא הגיוני ולא סביר, מוסרית וכלכלית, שאנחנו נפקיר אותם ברגעי משבר גדול

שלום דנינו:       קחו בחשבון ש-50,000 עסקים שנסגרים מדי שנה נמצאים תחת עיקולים, יש להם משפחות וילדים והם לא יכולים להתרוצץ

שלום דנינו:  לטעמי, לא מספיק שצריך לשלם להם דמי אבטלה, אלא אפילו צריך להבטיח אותם למשפחה, ושהיא לא תהיה בתחום של העיקולים

שלום דנינו:  וכמובן, מחלה ואבל

דוד ביטן: מגיעות להם גם זכויות, נכון

דוד ביטן:  מכיוון שחברת הכנסת לזימי איננה היום, אנחנו נדחה את זה למועד אחר

דוד ביטן:  אני מבקש, לקראת הדיון, שהאוצר יגיד לנו מהי העלות התקציבית של ההטבות האלה לעצמאים

דוד ביטן:  אלה דברים שמדברים עליהם שנים; בכל מערכת בחירות כל המפלגות אומרות את זה, ובסופו של דבר הדברים לא מתוקנים אף פעם, והעצמאים לא מקבלים דבר לעומת השכירים

דוד ביטן:  נעבור לנושא אחר

שלום דנינו: אוקיי

שלום דנינו:  סעיף 3 מדבר על קצבת אזרח ותיק

שלום דנינו:  בעניין הזה, צריך לקחת את נושא הפריון כעניין עקרוני בכלכלה

שלום דנינו:  זאת אומרת, אי אפשר להגיד לאנשים: "אתם לא תקבלו את הכסף הזה אם תלכו לעבודה", כי הם תורמים לפריון

שלום דנינו:  אם לאדם מבוגר לא מספיק הסכום אותו הוא מקבל כאזרח ותיק, מה מפריע לכם שהוא יעבוד? שישלם לכם מה שצריך, שיוסיף למשק ויגביר את הפריון

שלום דנינו:  אנחנו גם לא מדברים על משכורות ענק; אנחנו מדברים על אנשים זקנים שצריכים את הכסף הזה בשביל להתקיים

שלום דנינו:  אלה הם סוג הדברים שנראה בעבודה הזו בעוד כמה מקומות

דוד ביטן: אנחנו נעשה את זה כך: אם יש מישהו שמתנגד לסעיף שאנחנו מדברים עליו – הוא יקבל זכות דיבור

דוד ביטן:  כל אלה שבעד, אין צורך שיקבלו זכות דיבור

דוד ביטן:  יש מישהו שמתנגד לסעיף הזה?     

אלעד זכות: אלעד זכות, יועץ בכיר למנכ"ל ביטוח לאומי

אלעד זכות:  אני לא מכיר ששוחחו איתנו בנושא הזה מצד ועדת המשנה, ואשמח שישוחחו איתנו

אלעד זכות:  יש להצעה הזו שאלות מהותיות שעולות בהיבט של שוויון בין שכירים לעצמאים, או אנשים חסרי הכנסה, גם אם הם לא עצמאים, וצריך לדון בנושא הזה

דוד ביטן: אתה נגד הדבר הזה?     

אלעד זכות: אני לא אומר שאני מתנגד, אלא שנשמח לשוחח על זה ולהיכנס לעומק הפרטים, כי יש להצעה הזו גם נקודות חולשה

אלעד זכות:  למשל: שכיר שאינו עצמאי, וגם הוא מתקשה ואין לו פנסיה כי הוא בעל הכנסות נמוכות, למה הוא יצטרך לעמוד במבחן ההכנסה אם הוא עובד, ועצמאי לא יצטרך לעמוד במבחן ההכנסה? לכן אני אמר: יש קושי מסוים לעשות הבדל, בזכויות סוציאליות כאלו, בין עצמאי לשכיר

אלעד זכות:  הביטוח הלאומי היה מציע לבחון הקלה במבחני הכנסות לכלל האוכלוסייה, או איזה שהוא מבחן הכנסות לכלל האנשים, גם אם הם לא עצמאים

אלעד זכות:  אני שוב אומר – נשמח לשבת על זה בצורה מקצועית וממוקדת

שלום דנינו: גם שכירים שיוצאים לפנסיה בגיל מסוים וחושבים שהם יכולים להמשיך ולתרום לפריון – אין לנו התנגדות

שלום דנינו:  להיפך; אנחנו טוענים שהעיקרון של הפריון צריך ללוות אותם, ושלא צריך לקנוס אותם על זה שהם אנשים מבוגרים שרוצים להמשיך לעבוד

אלעד זכות: אין ספק, וגם עשינו לא מעט עבודות בנושא הזה בעבר

אלעד זכות:  אני מסכים, אבל אני רק אומר שההבדל בין עצמאים לשכירים לא יכול להינתן באיזה שהוא הבדל בקצבת אזרח ותיק, אבל נשמח לשבת על זה

שלום דנינו: אנחנו רק מציפים את הבעיות ומנסים לעשות איזה שהוא ספר עבודה

שלום דנינו:  מה שאנחנו מבקשים בשלב הזה: בבקשה, תציעו אתם את ההצעה

שלום דנינו:  תבואו לדיון הבא עם הצעה מסודרת לגבי איך עושים את זה

דוד ביטן: יהיה דיון עם הממשלה

אלעד זכות: מעולה

אלעד זכות:  אז כמו שאמרתי – לא שוחחו איתנו

אלעד זכות:  יש לנו עבודות שלמות, עוד מתקופת הקורונה, בהרבה היבטים שקשורים לרשת הביטחון הסוציאלי

אלעד זכות:  אני אצור קשר איתך או עם נעמה; עם מי שצריך

דוד ביטן: טוב

דוד ביטן:  מי עוד רוצה להתייחס, אם הוא נגד?      

גל ברנס: יו"ר הוועדה, אני אשמח להגיב בקצרה

גל ברנס:  גל ברנס, אגף התקציבים

גל ברנס:  קיבלנו את כל החוברת עכשיו; ההצעות פה הן במיליארדי שקלים

דוד ביטן: אנחנו לא מחליטים כלום היום

דוד ביטן:  אנחנו רק התחלנו את הדיון

דוד ביטן:  יש דברים, דנינו, שאמנם כתבתם אותם, אבל יש מלחמת עולם עם האוצר לגביהם מזה שנים

דוד ביטן:  לכן, בסופו של דבר צריכים להיות סדרי עדיפויות

שלום דנינו: בואו נעשה מיד      

שלום דנינו: את הדברים הקטנים, שלא עולים כסף; שהם רק חוק או נוהל

שלום דנינו:  את הדברים היותר כבדים, שאתם מתעסקים איתם ודנים - - -     

דוד ביטן: קצבת אזרח ותיק עולה כסף לאוצר? אם ניתן את זה לפי מה שהוועדה המצומצמת אומרת?     

גל ברנס: קצבת אזרח ותיק היא מדמי הביטוח הלאומי, ולכן מתקציב הביטוח הלאומי

גל ברנס:  להערכתנו מדובר בעשרות עד מאות מיליונים, ככל הנראה

גל ברנס:  ההצעה פה מציעה שנשים מעל גיל 62-63 וגברים מעל גיל 67 לא יעמדו במבחן הכנסות לטובת קצבת זקנה, אלא שנהפוך אותה לאוניברסלית

דוד ביטן: היום היא ניתנת מגיל 70?     

גל ברנס: היום הקצבה ניתנת באופן אוניברסלי מגיל 70 ומעלה

דוד ביטן: אבל פה מדובר רק על מישהו שעובד

גל ברנס: פה מדובר על הקצבה בגיל שמותנה בהכנסה: 62-70 לנשים או 67-70 לגברים

דוד ביטן: אוקיי, אז אפשר לצמצם את זה

דוד ביטן:  למשל: לא 70 אלא 68

דוד ביטן:  אפשר לעשות את זה בהדרגה למספר שנים; את רוב הדברים עושים במדרגות

דוד ביטן:  גם את הנושא של פנסיה לנשים שינו במדרגות, ולא במכה אחת

דוד ביטן:  כמה הרווחת בדחייה?      

גל ברנס: אני חושב שזה נשאר בתוך ביטוח לאומי

דוד ביטן: כולם הרוויחו מיליארדים, אז איפה הזכויות שצריך לתת במקביל? דחיתם לכל הנשים את מועד הפנסיה לגיל 62 במדרגות

גל ברנס: היה הסדר שלם סביב הדבר הזה ושיח עם כל חברות הכנסת שבוועדה

גל ברנס:  כמובן שהייתה תמיכה רבה, גם מעלות תקציבית וגם מאובדן הכנסות, ומעוד הרבה זכויות רלוונטיות

דוד ביטן: אילו זכויות נתתם בתמורה?     

גל ברנס: אני לא יודע כי זה הייתי אני

גל ברנס:  זה בטח לא נעשה ב - - - אחד, זה נעשה בשיח עם הכנסת, וזה לא היה משהו פשוט

דוד ביטן: אוקיי

דוד ביטן:  הסעיף הבא

שלום דנינו: קיזוז הפסדים מ - - -     

דוד ביטן: דמי מחלה

שלום דנינו: כן

שלום דנינו:  זה חלק מאותן זכויות בסיסיות

שלום דנינו:  פה דווקא רציתי לחבר אתכם למציאות, לסיפור של אמא חד הורית שיש לה חנות פרחים בצפון

שלום דנינו:  אמא שלה נפטרה, והיא לא יכלה לוותר על ימי העבודה הללו

שלום דנינו:  היא הלכה לרב העיר וביקשה ממנו לשבת שבעה רק בלילה, כי אין לה את הזכות לימי אבל או לימי מחלה, והרב אישר לה

שלום דנינו:  היא מספרת כיצד ברגע שהיא שוזרת את הפרחים לשמחה של אחרים – היא בוכה על אמא שלה

שלום דנינו:  תבינו שזה מגיע לפעמים למקומות האלה

שלום דנינו:       אני שומע אותך, אני יודע שאתם מדברים על זה המון שנים, אבל הגיע הזמן לעשות מהפכה

שלום דנינו:  זה לא מוסרי לא לשלם דמי אבטלה, דמי אבל ודמי מחלה לעצמאים, וצריך להתחיל לסדר את העניין הזה

שלום דנינו:  אני יודע שזה עומד על 4-5 מיליארד ₪, אבל גם העצמאים משלמים משהו כמו 18

שלום דנינו: 7 מיליארד ₪ לביטוח הלאומי

שלום דנינו:  בבקשה, בואו נתחיל להתחבר לחברה הזו; חיים בה עולם שלישי לצד עולם ראשון

דוד ביטן: התייחסות?     

אלעד זכות: דמי מחלה שהם לא דמי פגיעה לא ניתנים על ידי ביטוח לאומי

אלעד זכות:  יש היום בחוקי העבודה, הנמצאים תחת שר העבודה, כל מיני מחויבויות של המעסיק לשכיר במידה והוא עומד בימי מחלה

אלעד זכות:  ההצעה פה, ככל שאני מבין, היא שיהיה גורם מסוים שיממן דמי מחלה לעצמאים

אלעד זכות:  אני לא מכיר קצבה כזו בביטוח לאומי, לכן אני לא יודע להתייחס לכך; אין לי מושג מהם המספרים והנתונים

נעמי הימיין רייש: נעמי הימיין רייש, ממלאת מקום מנהל הסוכנות לעסקים קטנים ובינוניים

נעמי הימיין רייש:  אני רוצה להתייחס באופן כללי לסיפור הזה של זכויות סוציאליות לעצמאים

נעמי הימיין רייש:  מכיוון שיהיה דיון ממוקד על זה, אני מניחה שנרחיב את הדיון שם - - -     

דוד ביטן: אולי נעשה את הדיון הזה יחד עם ועדת הרווחה

נעמי הימיין רייש: צריך לשים על השולחן שחלק מהזכויות הסוציאליות ניתנות על ידי הביטוח הלאומי והמדינה, וחלק ניתנות על ידי המעסיק, והרבה פעמים נעשה ערבוב בין הדברים

נעמי הימיין רייש:  ככל שמדובר בעצמאי – הוא המעסיק של עצמו, ולכן אין מי שנכנס בנעליים שלו

דוד ביטן: לכן המדינה צריכה להיכנס, רק לגבי הבעלים של העסק, לא לגבי העובדים

נעמי הימיין רייש: 	המדינה נותנת באופן אחיד גם לעצמאים וגם לשכירים, למעט הנושא של דמי אבטלה ופשיטת רגל

נעמי הימיין רייש:  צריך לעשות את ההבחנה בין הדברים שהמדינה נותנת לבין הדברים אותם נותן המעסיק, ואז צריך לבחון איך מתמודדים עם זה

נעמי הימיין רייש:  גם כשאנחנו מנחים עסקים ונותנים להם ייעוץ, אנחנו אומרים שעסק צריך לקחת בחשבון גם את עלויות המעביד של עצמו כשהוא מתמחר את העבודה שלו

נעמי הימיין רייש:  זאת אומרת, כשאני אומרת כמה עולה השירות שלי, אני מתייחסת למכלול עלויות העבודה שלי, שכוללות גם את הזכויות הסוציאליות שאני אמורה להפריש לעצמי

דוד ביטן: הבנתי

דוד ביטן:  בז'ה, אתה רוצה להגיד משהו?     

רמי בז'ה: בהחלט

רמי בז'ה:  קודם כל, אני מודה על הזכות לשבת סביב השולחן הזה ומברך גם את היו"ר ביטן וגם את חבר הכנסת דנינו

רמי בז'ה:  אני מרגיש שבאמת יש עם מי לדבר; אתם קשובים לנו לא רק בוועדות אלא גם ביניהן

רמי בז'ה:      אני רוצה להתייחס, מכיוון שהגברת ממשרד האוצר בדיוק הרימה לי להנחתה - - -     

נעמי הימיין רייש: הכלכלה

רמי בז'ה: אוקיי, סליחה

רמי בז'ה:  אבל יושבים כאן גם פקידי אוצר כמובן, ואני בעיקר רוצה לדבר אליהם

רמי בז'ה:  סליחה שאחזור כנראה על דברים שכבר אמרתי ושאולי ייאמרו, אבל כנראה שהם לא מספיק חודרים

רמי בז'ה:  הדרמה האמיתית היא החיים שלנו, ואנחנו מדברים כאן על החיים של העצמאים

רמי בז'ה:  באקלים הפוליטי התזזיתי שנוצר במדינה אחרי הקורונה ואחרי חוסר היציבות הממשלתית בשנים האחרונות – אנחנו, העצמאים, ממשיכים לעבוד כל יום; להתקיים ולשלם מיסים

רמי בז'ה:       למי שלא יודע, אני יושב ראש פורום העצמאים והפרילנסרים בבית ההסתדרות

רמי בז'ה:  העצמאים והפרילנסרים מתרוצצים כמו משוגעים מלקוח ללקוח, מספק לספק ומבנק לבנק

רמי בז'ה:  אנחנו מקיזים דם, יזע ודמעות בכדי לקושש פרנסה

רמי בז'ה:  רובנו חיים, לצערי, על Overdraft ועל אשראי, שלאחרונה הפך להיות נטל בלתי נסבל לחלוטין, שגורם לכולנו לרוץ סביב הזנב ולעולם לא לתפוס אותו

רמי בז'ה:      פורום העצמאים והפרילנסרים בבית הסתדרות הוקם בכדי להשיג בדיוק את מה שהגברת התייחסה אליו; משהו מאוד בסיסי במדינת ישראל שחייב להיות בה: תנאים סוציאליים

רמי בז'ה:  יש על זה קונצנזוס רחב מקצה לקצה בציבור, וגם בבית הזה

רמי בז'ה:  כל ארגוני העצמאים שיושבים כאן ישבו עם כל חברי הכנסת מכל הפסיפס הפוליטי בישראל, ויש הסכמה גורפת

רמי בז'ה:  איך אני יודע? כי כבר הגשנו הצעת חוק עם השר מיקי זוהר, שהיה חבר הכנסת באופוזיציה בכנסת הקודמת, וזה כבר מוכן ומבושל – רק צריך להגיש את זה

רמי בז'ה:      אני מייצג ציבור שלא מבקש, כבוד היו"ר, אלא דורש שתצא מכאן הודעה והחלטה

רמי בז'ה:  אל תגידו: "עוד ועדה" ו-"עוד ועדה"; בואו נעלה קומה

רמי בז'ה:  אנחנו מדברים על תנאים סוציאליים; גם אם נפרק את זה לאבל, לחופש, לאבטלה וכו' – אלה עדיין תנאים סוציאליים

רמי בז'ה:  זה הביטוח הלאומי שאנחנו משלמים

רמי בז'ה:      חברים, אנחנו מדברים על תנאים סוציאליים בשגרה ועל רשת ביטחון לשעת חירום

רמי בז'ה:  אני לא רואה את זה בכלל בסדר היום ואני לא מבין למה

רמי בז'ה:  לשמחתי הגדולה, יש כאן סוף סוף שעת כושר והתארגנות של כל איגודי וארגוני העצמאים ביחד, שאולי לא ידעו עד היום לשבת יחד

רמי בז'ה:  היום אני מודיע כאן: אנחנו כולנו יחד, ואנחנו יושבים ביחד ומדברים

רמי בז'ה:  אנחנו נוכיח לפקידי האוצר וגם לממשלה, שפחות מבינים את זה לצערי, מהו כוחה של האחדות; מהו כוחו של איגוד מקצועי אמיתי, שבכל מקום מתוקן בעולם דורש ומקבל את הזכויות שלו, של כלל המקצועות החופשיים, הפרילנסרים והעצמאיים

רמי בז'ה:  יושבים כאן עצמאים משמאל ומימין; חרדים וערבים; גברים ונשים; שהקריבו יום עבודה נוסף בהתנדבות, בכדי סוף סוף להסדיר ולסדר את רשת הביטחון הסוציאלית הזו

רמי בז'ה:       יושבים כאן גם פקידי אוצר, שלצערי גם בפעם שעברה אמרתי, ואני מסתכל להם בעיניים ואומר: המשכורות שלהם, וגם של נבחרי הציבור, משולמות מהמיסים שאנחנו משלמים

רמי בז'ה:  אני לא אומר את זה כהתרסה, חס וחלילה; אני אומר, עובדתית, שאנחנו ממלאים את אוצר המדינה

רמי בז'ה:  אתם, בקיבעון מחשבתי אינסופי, מקבלים כנראה, מאחד לאחד, קהות חושים שלא רואה אותנו העצמאים בכלל

רמי בז'ה:  זה נראה לכם מובן מאליו שאין תנאים סוציאליים לעצמאים

רמי בז'ה:  מה אנחנו מבקשים? אנחנו מבקשים להכניס לחוק ההסדרים תנאים בסיסיים לעצמאי, כמו שדיברתם, על כל הדברים האלה

רמי בז'ה:  זיהה את זה בקורונה יו"ר ההסתדרות ארנון בר דוד, והוא עשה נכון בכך שהוא נתן לנו פלטפורמה

רמי בז'ה:  הוא הבין שאם לא נעבוד ביחד ואם לא יהיה לנו כוח פוליטי – לצערי, לא נצליח להשיג את זה

דוד ביטן: למה לא הכנסתם את זה להסכם השכר בין ההסתדרות? << אורח >> קקק         

רוית גרוס: זו בדיוק הנקודה, יש ניגוד עניינים

רוית גרוס:  ההסתדרות לא יכולה לייצג עצמאים

דוד ביטן: הייתם צריכים להילחם על זה בהסתדרות, יכולתם להכניס לפחות חלק מזה להסכם השכר

רמי בז'ה: אני שמח שחברתי פה פונה לירות בתוך הנגמ"ש

רמי בז'ה:  אני אומר שצריך לברך מאוד את ארנון בר דוד על כך שאסף אותנו אליו, והבין שבכל בית יש גם עצמאי וגם שכיר

רמי בז'ה:  כשנלחמים על פרנסה – פרנסה זה דבר גורף

רמי בז'ה:  אני מבקש ודורש ממך שתצא מפה המלצה

דוד ביטן: היום לא יהיו שום החלטות

דוד ביטן:  אנחנו עוברים סעיף-סעיף ואחר כך נמשיך בעניין

דוד ביטן:  כמו שהבטחנו לגבי יוקר המחיה בתחום המזון – אנחנו נעשה ישיבות גם על זה ונסיים את העניין הזה

דוד ביטן:  יש סדרי עדיפויות לתקציב ולא כל דבר הוא אפשרי, אבל אנחנו נתחיל במשהו

דוד ביטן:      לגבי קיזוז הפסדים מרווחים בשנים קודמות: למה אתם לא נותנים לעסקים קטנים קיזוז הפסדים? הם צריכים לשלם מס בכל שנה? תנו גם להם את מה שיש בחברות, אחרת כל אחד יפתח חברה רק כדי לפתוח חברה, ואז ההוצאות שלו יגדלו, כי לחברות יש הוצאות מנהלה וכו'

דוד ביטן:  זה מיותר

דוד ביטן:  תנו גם לעסקים קטנים, לעסק שמחזיק שניים-שלושה עובדים ושאין לו מחזור כדי לפתוח חברה; אם הוא הפסיד – תעזרו לו

דוד ביטן:  אם הוא הרוויח – תגבו ממנו

דוד ביטן:  מהי בדיוק הבעיה עם זה?     

גל ברנס: אני לא יודע להתייחס עכשיו לכל הדברים פה כי ראיתי אותם רק עכשיו

גל ברנס:  זה לא ספציפית עבור עסקים קטנים; יש חוקי מס במדינת ישראל שחלים על כולם

דוד ביטן: למה? לחברה אתם נותנים לקזז, נכון? או שאני טועה?     

קריאה: אתה לא טועה

רועי כהן: לא כולם הבינו מה זה קיזוז הפסדים מהחוק

רועי כהן:  קיזוז הפסדים מהחוק זה בעצם לאפשר, מה שקורה בכל המדינות המפותחות ובעיקר בארצות הברית, שעסק שהרוויח בשנה הקודמת ובשנה אחרי הפסיד – יוכל לקזז את ההפסד שלו לעומת הרווח של השנה הקודמת

רועי כהן:  הייתה הסכמה מפה לפה מצד שר האוצר הקודם, משה כחלון - - -      

דוד ביטן: אתה מזכיר לי עכשיו את כחלון? נו, בחייך

רועי כהן: כן, הוא הסכים

רועי כהן:  זה היה נטו עסקים

דוד ביטן: אז למה הוא לא עשה את זה?     

רועי כהן: למה הוא לא עשה? כי באו בחירות

דוד ביטן: הוא היה שר האוצר במשך ארבע שנים רצוף

דוד ביטן:  לא צריך להגזים ולהאשים את הבחירות

רועי כהן: בסופו של דבר, מי שהתנגד לזה היה ראש רשות המיסים, משה אשר

רועי כהן:  הוא אמר: "אנחנו, מבחינתנו, לא נאפשר לפתוח את השומה בכל שנה מחדש"

רועי כהן:  אמרתי לו: "אבל השומה הזו פתוחה לשבע שנים", ולא הייתה לו תשובה על זה

רועי כהן:  ואז שאל אותו השר: "מה שאומר רועי הוא נכון; אתה יכול לחזור אליהם שבע שנים לאחור ולקחת מהם

רועי כהן:  למה הם לא יכולים לחזור אליך אחרי שהם הפסידו?"

רועי כהן:       מה ביקשנו? לא ביקשנו את זה בגלל שהוא עשה טעויות כלכליות; ביקשנו בגלל אירועים מיוחדים שקרו באותה השנה, כמו עליית הריבית שקורית עכשיו ותגרום לקריסה של הרבה עסקים

רועי כהן:  בשנה שעברה הרווחנו חצי מיליון ₪ והשנה הפסדנו 200,000 ₪; בוא ותאפשר לנו לא לשלם את המס על חצי המיליון, זה הגיוני

רועי כהן:  זה קיים בכל המדינות המפותחות; בארה"ב זה קיים שלוש שנים אחורה, ואנחנו ביקשנו את זה רק שנה אחורה

רועי כהן:  הם טוענים שזה פותח להם את כל השומות

דוד ביטן: במה זה פותח את השומות? הרי כשאתה מגיש שומה, זה לפעמים נשאר לדיון

רועי כהן: אין בעיה

רועי כהן:  אם הוא אומר שהוא לא רוצה לפתוח, אז שגם לא ייקח שבע שנים אחורה

דוד ביטן: הבנתי

דוד ביטן:  יש עוד מישהו שרוצה לדבר? בבקשה

אוריאל לין: אדוני היו"ר, בנקודה הזו, ברשותך, ומאחר והייתי פעם גם הממונה על הכנסות המדינה, אז אני יכול לבוא ולומר שזוהי תביעה צודקת מאין כמוה

אוריאל לין:  למה? מערכת המיסים, מאופן של נוחות, מאפשרת לקזז הפסדים בשנת מס מסוימת מול רווחי עתיד

אוריאל לין:  ייתכן שלא יהיו לאדם רווחי עתיד, ויחד עם זאת, בסך הכל היו לו הפסדים בעבר

אוריאל לין:  הם באים ואומרים: "בואו נעשה צדק אמיתי עם הנישום, ונאפשר לו גם - - - על ההפסדים לעומת - - - עבר"

דוד ביטן: אתם מדברים על שנה אחת אחורה, נכון?     

אוריאל לין: אחת או שתיים, זה לא משנה; כרגע הייתי אומר אחת, בהחלט

אוריאל לין:  זה דבר שקשור בצדק אמיתי מול הנישומים

דוד ביטן: תודה

דוד ביטן:  הנושא הבא

שלום דנינו: אני אדלג על 6 ואעבור ל-7

שלום דנינו:  אני יודע שגם זה נושא כבד ביותר, ואני חושב שבוועדת שרים לענייני חקיקה, לגבי כל הנושא של שווי רכב – צריך להעלות את החוק שאני חתום עליו והתחילו אותו קודם לפניי, כמובן

שלום דנינו:  אני מקווה שהוא לא יידחה ואז תהיה לנו הזדמנות לדבר עליו בין קריאה שנייה ושלישית; נעביר את זה קודם טרומי

שלום דנינו:       זהו נושא שהוא כבד כלכלית וגם לא מוסרי

שלום דנינו:  זהו לא מס אמת; יש כל כך הרבה פגמים בנושא של שווי רכב

שלום דנינו:  אדם קונה טסלה בעלת ותק של ארבע שנים

שלום דנינו:  היא עולה לו 60,000 ₪, כשחדשה עולה לו 300,000 ₪

שלום דנינו:  אחרי ששילמו מס כפל לממשלה, 100% מיסים, מחייבים אותו במס השולי כאילו הרכב הוא חדש

שלום דנינו:  עשיתי חשבון של כמה זה יוצא: על אוטו כזה, משרד האוצר, משלמים מס שולי בערך 78,000 ₪, כשהאוטו שווה 60,000 ₪ בשנה

שלום דנינו:  זה כל כך לא צודק; זה מס לא אמת ולא הוגן, שהמדינה מטילה אותו כי היא יכולה

שלום דנינו:  אלה יחסים לא נכונים ולא בריאים בין האוצר לבין האזרחים שלו

שלום דנינו:  אני יודע שזה נושא כבד, אבל צריך להתחיל לטפל בו משמעותית בחוק הזה

דוד ביטן: אפשר לחלק את זה: אלה שבאמת משתמשים ברכב לעבודה שלהם, כמו, למשל, קבלן שיפוצים קטן שעושה שיפוצים ומשתמש בטנדר – תנו להם

דוד ביטן:  למנהל חברה שלוקח את זה רק כדי להתקזז – אל תתנו

שבתאי ונטורה: סליחה, אני רוצה להתייחס לזה בבקשה

שבתאי ונטורה:  אני שבי ונטורה, ממלא המקום של יו"ר התאחדות השיפוצים

שבתאי ונטורה:  לפני כ-30 שנה שווי המס היה 100%

שבתאי ונטורה:  זה השתנה בעקבות כניסת הטנדרים, הדאבל-קבינה והספארי, מי שזוכר

שבתאי ונטורה:  כולם באו וקנו, עורכי דין ובעלי מקצועות חופשיים, כדי שייכנס להם ה-100%

שבתאי ונטורה:  או אז באו מס ההכנסה ואמרו: "לא, אנחנו נוריד את שווי המס"

שבתאי ונטורה:  הקדמה הביאה לכך שלכל משפחה יש שלוש או ארבע עבודות, ואת רכב העבודה שמו בצד, כי הוא מלוכלך, מסריח ומלא כלים

שבתאי ונטורה:  זוהי הסיבה מדוע המצב היום לא מתאים למה שהיה פעם

דוד ביטן: תודה רבה

רועי כהן: אדוני היו"ר, אנחנו היינו אצל חבר הכנסת שלום דנינו והצגנו לו את הדוגמה הזו

רועי כהן:  הוא מדבר על טסלה, אבל לדעתי צריך לתת את הטנדר של איסוזו

רועי כהן:  היום בבוקר קמו למעלה מ-150,000 עובדי צווארון כחול ויצאו לעבודה עם האוטו שלהם, שהוא חלק מייצור העבודה

רועי כהן:  אתה לא מגיע למישהו כדי לתקן מזגנים על קורקינט או עם חללית; אתה מגיע עם רכב שכולו עמוס בכלים

רועי כהן:  נתנו להם גם פתרונות: להצהיר האם זו נסיעה פרטית או נסיעת עבודה, אבל גם זה לא טוב להם

רועי כהן:  יו"ר ועדת הכספים ניהל דיון על הכרה בשווי מס של אלה שמאובטחים עם שב"כ, בצורה כזו או אחרת

רועי כהן:  הוא אמר לאנשי האוצר: אני לא מאשר לכם את הדבר הזה עד שאתם לא נותנים פתרון לאחרון האינסטלטורים, קבלני מיזוג האויר, קבלני השיפוצים והחשמלאים

דוד ביטן: מה קרה עם זה?     

רועי כהן: חבר הכנסת גפני הביא הצעה: להגדיל את זה במע"מ

רועי כהן:  במע"מ כן מכירים ב-66%

רועי כהן:  רצינו לעשות לפחות את הצעד הזה עד שנגיע לרמה אליה מגיעים כולם, שהיא שווי מלא

רועי כהן:  גם זה נפל

רועי כהן:  למה? כי באו והפחידו את חברי ועדת הכספים שזה יעלה מיליארד ₪

רועי כהן:  הוא אמר להם: "אבל זה מס אמת

רועי כהן:  הוא עובד עם הרכב, זה כלי ייצור הכנסה"

רועי כהן:  הוא אמר לו: "אתה תפגע בהכנסות המדינה"

רועי כהן:       אדוני יו"ר הוועדה, יש מילת קסם בוועדת הכספים: תפגע בהכנסות המדינה

רועי כהן:  באותו הרגע חברי הכנסת הולכים אחורה ואומרים: "רגע, רועי, זה מיליארד ₪"

רועי כהן:  אמרתי להם: "אתם הרגע דיברתם על כך שזה לא מס אמת

רועי כהן:  אותו אדם שקם בבוקר, לבש שכפ"ץ והביא את הפרנסה שלו – כרגע מקבל הכרה רק ב-45%"

רועי כהן:  למה? אתה יודע כמה זה ייפנה להם? כמה הם יוכלו לפתח את העסק שלהם? מדובר באלפי שקלים כל חודש שיאפשרו תזרים

רועי כהן:       אדוני היו"ר, יש לך תמיכה מלאה של גפני; הוא מוכן שזו תהיה ספינת הדגל שלו, אבל מפקידים את שאר חברי הוועדה

רועי כהן:  אומרים להם: "בואו נדאג לכם לזה, ניתן לכם 100 מיליון ₪ פה, ניתן לכם שם", ואז הם יורדים מהדבר הזה

רועי כהן:  אני מאוד מקווה שהפעם הדיון הזה יהיה בחבירה של גפני; תקיימו דיון משותף של ועדת הכלכלה וועדת הכספים בנושא, ואז זה יקרה

שבתאי ונטורה: רועי, היה שווי מס של 100% ושינו את זה

רועי כהן: בוא נתחיל עם משהו; נשים רגל בדלת

דוד ביטן: זה עניין של תהליכים

דוד ביטן:  לא תוכלו לקבל את הכל בבת אחת, זה ברור

דוד ביטן: ולדימיר מארנונה עסקית איננו פה, אבל בגדול, אם יש עלייה של מדד השכר במגזר הציבורי – 50% מזה הוא תוספת לארנונה

דוד ביטן:  ברור שהארנונה תעלה בעקבות מה שקורה עכשיו עם הסכם הסחר החדש

רוית גרוס: אדוני, זה בדיוק מה שאמרתי מקודם

רוית גרוס:  זה בדיוק ניגוד העניינים שנמצאים בו - - -     

דוד ביטן: זה לא ניגוד עניינים

רוית גרוס: העצמאים והעסקים הקטנים לא צריכים להיות כפופים לעובדה שמעלים את השכר במגזר הציבורי

רוית גרוס:  נוצר מצב שיש מן טייס אוטומטי; תמיד הארנונה עולה, ובמקרים מסוימים הארנונה יותר יקרה משכר הדירה של העסק

רוית גרוס:  הדבר הזה מכביד

רוית גרוס:  תחשוב על העסקים הקטנים, העצמאים והפרילנסרים הקטנים

רוית גרוס:  מבחינתם, העובדה שהארנונה צמודה לשכר במגזר הציבורי - - -     

דוד ביטן: עשו איזה שהוא הסכם בעבר, אני מכיר את זה

אוריאל לין: אנחנו קבענו בחוק ההסדרים, לפני כ-24 שנים, שמס הארנונה יהיה צמוד אוטומטית: מחציתו ליוקר המחיה ומחציתו למדד השכר במגזר הציבורי

אוריאל לין:  במהלך השנים הסתבר שמה שדוחף את מס הארנונה למעלה מדי שנה זה הצמדתו למדד השכר במגזר הציבורי

אוריאל לין:  אני חייב להדגיש שמדד השכר במגזר הציבורי כולל גם חריגות שכר במגזר הציבורי

אוריאל לין:  התוצאה היא שאם הממונה על השכר במשרד האוצר לא משתלט על חריגות השכר במגזר הציבורי – כל עם ישראל, כל משקי הבית וכל המגזר העסקי ישלם מס ארנונה יותר גבוה

אוריאל לין:      אם ניקח את הסכם השכר האחרון, אנחנו עשינו ניתוח - - -     

דוד ביטן: בכמה זה מעלה את הארנונה?     

אוריאל לין: בגלובלי, כרגע זה מעלה ב-4

אוריאל לין: 5 מיליארד ₪ לעם ישראל

דוד ביטן: פה מדובר בעיקר על הרשויות

דוד ביטן:  בכמה זה מעלה להן?     

אוריאל לין: אני לא יכול להגיד פר עסק, אדם או משק בית

אוריאל לין:  המשקים הגלובליים הם גלובליים

אוריאל לין:  הדבר הקשה ביותר בנוסחה הזו היא זה: רשות מקומית יכולה להוריד את רמת השירותים; היא יכולה לתת פחות שירותים לאוכלוסייה ולקבל הכנסה גבוהה יותר אוטומטית, כתוצאה מהצמדת השכר

אוריאל לין:  זו בעיה מאוד גדולה, ואנחנו רוצים לעודד אותן להתייעל

אוריאל לין:  לכן, אני חושב שההמלצה שכלולה כאן היא נכונה מעין כמוה

אוריאל לין:  הייתה לה תמיכה גדולה מאוד של הרבה חברי כנסת, והיא אומרת דבר מאוד פשוט: אנחנו נצמיד את מס הארנונה ליוקר המחיה

דוד ביטן: ההצמדה למדד, לא ליוקר המחיה

אוריאל לין: אני רוצה להדגיש דבר אחרון: אין מס בישראל שהוא צמוד למדד כזה או אחר

אוריאל לין:  הפעילות העסקית הכוללת היא שקובעת את רמת המיסים, לא הצמדה אוטומטית

אוריאל לין:  זוהי בעיה מאוד קשה, והיא נקשרת היום באופן מאוד חריף ליוקר המחיה

אוריאל לין:  מס הארנונה פוגע קשות בהרבה עסקים: בעיקר בעסקים הקטנים והחלשים, והוא פוגע גם במשקי הבית החלקים

דוד ביטן: בשביל זה יש את ועדת ההנחות, לגבי משקי הבית

דוד ביטן:  לגבי העסקים אין ועדת הנחות

רוית גרוס: אני עו"ד רוית גרוס, מנכ"לית התאחדות המלאכה והתעשייה

רוית גרוס:  רציתי רק להוסיף הערה: בעבר היה מקדם התייעלות של 70% והוא הוסר

רוית גרוס:  אולי זה יכול להוות פתרון שיוכל להקל על העסקים האלה

דוד ביטן: נציג הרשויות המקומיות פה? מה העמדה שלך?     

חסיה דרורי: עמיחי דרורי - - -     

דוד ביטן: אני לא מבין איך ראש הממשלה יעמוד בהבטחה שלו שהארנונה לא תעלה בשנה הזו

דוד ביטן:  לפי הסכם השכר – היא בטוח תעלה ב-2%-3%

חסיה דרורי: ראש הממשלה, ואני מניח שגם משרד האוצר, יודעים להכליל דברים מסוימים במסגרת תקציב המדינה ולתת ביטוי גם לנושאים הללו; לתת פתרונות במסגרת תקציב המדינה לנושאים הללו

דוד ביטן: הסיבה שבגללה הכניסו את זה היא עליית השכר של עובדי הרשויות המקומיות כתוצאה מהסכמים קיבוציים כאלה ואחרים

דוד ביטן:  כתוצאה מכך, ראשי הרשויות אמרו: "אנחנו לא יכולים להתמודד עם זה, כי אנחנו לא משפיעים על העלאת השכר"

דוד ביטן:  רוב עובדי הרשויות הם עובדים במגזר הציבורי, ולכן ברגע שהם מעלים 2%-3%, לדוגמה –תקציב העירייה נפגע באופן אוטומטי

דוד ביטן:  לכן נתנו להם את זה בצורה של עליית ארנונה באופן קבוע, לפי עליית השכר, ואז בכל שנה זה עולה

דוד ביטן:  בנוסף לכך, הרשויות רשאיות לבקש העלאה נוספת, וכשהם רוצים להפחית – עושים להם בעיות באוצר

דוד ביטן:  אני זוכר מקרה שבו עיריית ראשון לציון רצתה להפחית, והגענו למתווה שבו הורדנו 2% לשנה, והיינו צריכים להוכיח להם שאנחנו מעלים את ההכנסות בארנונה מדי שנה על מנת שיפחיתו

חסיה דרורי: לגבי הסעיף הזה: כל עוד החשיפה היא על הרשויות המקומיות – אנחנו מתנגדים לכך

חסיה דרורי:  כמו שאדוני היו"ר ציין, לרשויות, אם מחליטים על הסכמי שכר במגזר הציבורי - - -     

דוד ביטן: במקרה הזה אין חשיפה, כי 50% היא עליית המדד; המדד היה 5

דוד ביטן: 2%, ו-50% זה נגזר

דוד ביטן:  ה-5% האלה הם יותר מהעלייה של הסכמי הקיבוצים, אז אין שום חשיפה

דוד ביטן:  גם אם אנחנו מורידים לגמרי בשנת 2023 – אין לכם חשיפה, להיפך: אתם מקבלים 50% מפה ו-50% מפה ; הארנונה תעלה הפעם ב-5% במינימום

דוד ביטן:  אני לא יודע איפה החשיפה שלכם בעקבות הסכם השכר, להיפך, הציבור נענש פעמיים: פעם לגבי ההצמדה ופעם לגבי מדד השכר

דוד ביטן:  זה דבר שצריך לדון בו

דוד ביטן:  איפה נציג האוצר? בכמה אחוזים הרשויות יעלו את הארנונה בשנה הזו, בעקבות עליית המדד הגבוהה ובעקבות מה שהולך להיות עם עליית השכר?     

שלום דנינו: האם יש באמת הנחיה של ראש הממשלה לעצור את זה?     

דוד ביטן: זה היה בבחירות, אין עדיין שום הנחיה

דוד ביטן:  זה טייס אוטומטי

דוד ביטן:  תבדקו את העניין הזה

דוד ביטן:  לדעתי, במקרה של שנת 2023 זה מיותר להעלות את זה בפעמיים, כי בשני המקרים המדד יהיה גבוה; המדד היה גבוה פה והמדד יהיה גבוה בגלל ההסתדרות

דוד ביטן:  זה לא טוב להגיד, אבל זה המצב

קריאה: צריך להגיע ל-9%

דוד ביטן: זה לא יהיה 9%

דוד ביטן:  הוא יגיע במקסימום ל-5%

דוד ביטן:  המדד היה 5

דוד ביטן: 2

דוד ביטן:  50% אחוז הם על המדד ו-50% על זה, אבל בשניהם זה יעלה

דוד ביטן:  לכן, זה יכול להגיע לעלייה של בערך 4%

דוד ביטן:  זה הרבה

חסיה דרורי: אדוני, אני מכיר עליה של 1

חסיה דרורי: 37% בטייס, אבל את הנקודה הזו - - -     

רועי כהן: בשנה הקודמת הייתה עלייה של 1

רועי כהן: 37%

רועי כהן:  בשנה הזו מדברים על עליה של לפחות 4%, כאשר זה רק מהנתונים שיש לנו עכשיו

דוד ביטן: כמו שהשכר של עובדי הרשויות המקומיות לא עלה ב-5%, הוא לא יעלה ב-5%

דוד ביטן:  אי אפשר ליהנות משני העולמות; לפחות שהם יבעטו בעניין הזה

דוד ביטן:  הרשויות הן לא אלוהים

דוד ביטן:  גם הן צריכות להתייחס ליוקר המחיה, במיוחד בשנת בחירות

דוד ביטן:  שגם האוצר יבדוק מה העליה המתוכננת בעניין הזה, עוד בשנת 2023

גליה כהן: אפשר להסביר? גליה כהן ממשרד הפנים

גליה כהן:  בהקשר של שיעור עדכון המדד, הנוסחה נקבעת לפי המדדים פרסום למ"ס במאי, עבור השנה העוקבת

גליה כהן:  2023 חלוט: המדד הוא 1

גליה כהן: 37%

דוד ביטן: המדד הוא רק 1

דוד ביטן: 37%? אז בשנת 2024 תהיה עלייה גבוהה

דוד ביטן:  הבנתי

דוד ביטן:  עכשיו נעבור לעמוד 5: התאחדות המלאכה והתעשייה בישראל

דוד ביטן:  אלה הטיעונים שלהם? הכנסת אותם או שקיבלת?     

שלום דנינו: לא

שלום דנינו:  אנחנו ישבנו ועשינו דיון על כל דבר

שלום דנינו:  הקשבנו בסבלנות, כי עניין אותי גם לפגוש את התשתית האנושית במדינת ישראל ולא רק לעשות חשבון של כסף

שלום דנינו:  הדברים עלו, וכמובן שסיננו, את מה שעמד בניגוד לאינטרס הציבורי או שלא היה בו היגיון כלכלי, בהסכמה משותפת

שלום דנינו:  כמובן, אמרתי להם שזה יגיע לוועדה ולעיניים של דוד, שהוא יותר מנוסה, ותיק ועם לסתות גדולות, וזו הסיבה שאנחנו מביאים לך את הדברים

שלום דנינו:      ישבנו גם עם הנשיא אלקובי, וניסינו להבין מה קורה בכל התחום הגדול הזה

שלום דנינו:  הם העלו את נושא המחסור בכוח האדם

שלום דנינו:  את רוצה לדבר על זה? בבקשה

רוית גרוס: כן

רוית גרוס:  אני אקח את הדברים המהותיים

דוד ביטן: על איזה סעיף את מדברת?     

רוית גרוס: אני מדברת על סעיף 14

רוית גרוס:  לדוגמה, על ההטבות של ייצואן עקיף

רוית גרוס:  אנחנו מייצגים את כל התעשייה הזעירה

רוית גרוס:  למשל: מפעלים של עיבוד שבבי, אנשים שעושים את החלקים לכיפת ברזל עובדים מול התעשייה האווירית

רוית גרוס:  כשאותם בעלי מפעלים עובדים מול החברות הגדולות, הם מייצאים להם איזה שהוא מוצר

רוית גרוס:  המוצר הזה הוא לא מוצר סופי, אלא רק חלק ממנו

רוית גרוס:  אותן החברות הביטחוניות הגדולות מקבלות את ההטבה של ייצואן, אבל אותו מפעל קטן לא מקבל שום הטבה של ייצואן עקיף, אלא אם כן המחזור שלו הוא מעל 15 מיליון ₪

רוית גרוס:  העסקים שאנחנו מייצגים, שהם רוב העסקים בישראל, הם בעלי מחזור שנע 5 מיליון ₪ ל-7 מיליון ₪

דוד ביטן: מה ההטבה הזו נותנת?     

רוית גרוס: זוהי הטבה מיסויית

רוית גרוס:  אתה רוצה להסביר?     

ברוך שניר: ברוך שניר, סמנכ"ל כלכלה, התאחדות המלאכה והתעשייה

ברוך שניר:  ההטבה משמעותה קבלת מענק או קבלת הטבה במס

ברוך שניר:  כאשר אנחנו מדברים על מפעלים באזור המרכז, שכרגע לא נהנים מההטבה הזו, שיעור המס שלהם יכול לרדת מ-25% היום, שזה מס חברות, לסדר גודל של 12%-16, כתלות בעסק

דוד ביטן: כמה עסקים כאלה יש? בפריפריה יש להם את ההטבה מכוח זה שהם בפריפריה

ברוך שניר: נכון

ברוך שניר:  במרכז אנחנו מדברים כרגע על סדר גודל של 6,000 עסקים

דוד ביטן: 6,000 עסקים שמספקים אמצעי ייצור לחברות הגדולות?     

רוית גרוס: נכון

דוד ביטן: מהי העלות התקציבית של זה? אתה יודע?     

ברוך שניר: קשה לומר, כי זו נגזרת של נתונים מסחריים בין ספק לבין חברה

ברוך שניר:  מה שאני יכול לומר הוא ששיעור המס עמד על 20% וירד לפני שנתיים לכ-15%, ואף אחד לא נפל מהכיסא

ברוך שניר:  זאת אומרת, אפשר לבצע איזה שהוא מהלך של הפחתה תקציבית, זו לא הוצאה גדולה

דוד ביטן: זה פייר? מי שנהנה מהפחתת המס על העבודה שלהם הן החברות הגדולות שמייצאות לחו"ל

דוד ביטן:  תורידו מהם את מה שאתם עוזרים להם, ואז לא יעלה לך שקל אחד

שלום דנינו: ותוריד את המגבלה של ה-15 מיליון ₪

דוד ביטן: הבנת למה אני מתכוון? ניקח כדוגמה את אלתא, שהיא תעשייה אווירית שמייצאת

דוד ביטן:  אני לא יודע אם היא מקבלת הנחה כי היא חברה ממשלתית, אבל בגדול

דוד ביטן:  היא מקבלת הנחה בגלל שהיא מייצאת מספר מיליארדים לחו"ל, אבל חלק מהייצור שלה קשור לעסקים הקטנים

דוד ביטן:  אז תנו להם את ההנחה ותורידו מהם, אחד על אחד

גל ברנס: אני לא בטוח שאפשר לעשות כזה דבר

דוד ביטן: למה לא? אפשר לעשות דבר כזה

דוד ביטן:  מצדי תתנו להם בלי קשר, אבל אם אתם רוצים להיות פייר עד הסוף – אני לא מאמין שהחברות הגדולות יכולות להגיע משהו

דוד ביטן:  מגיע לחברה שמייצרת עבורם חלק מהמוצרים לייצוא שגם לה תהיה הנחה, וההנחה הזו צריכה להתבטא בהנחה של החברות הגדולות

דוד ביטן:  לדעתי זה אפשרי, וזה לא יעלה לכם שקל אחד; תורידו מפה ותתנו מפה

גל ברנס: הטבות המס הן מהרווח

גל ברנס:  זאת אומרת שאי אפשר לעשות חלקים ברווח

דוד ביטן: אני יודע שהכלכלנים יודעים לעשות הכל

רוית גרוס: זה מס חברות

גל ברנס: מס החברות הוא הרווח

דוד ביטן: אני בעד זה, כי זה הגיוני, סביר ופייר

דוד ביטן:  מגיע להם

דוד ביטן:  האחוזים מה-15 מיליון ₪ הם מהרווח או מהמחזור?     

גל ברנס: מהרווח

גל ברנס:  ההטבה ניתנת למס חברות, שמשולם - - - 

רוית גרוס: בנוסף לזה, חברות שכבר מרוויחות מעל 15 מיליון ₪ ורוצות לקבל את ההטבה הזו, כפופות לקבלת אישור מחברות כמו אלביט או התעשייה האווירית, ואז החברות האלו אומרות להן: "אנחנו לא נותנות לכן את האישור, כי זה מסווג"

דוד ביטן: זה לפי הייבוא המקביל

דוד ביטן:  זה אותו הדבר כמו שחברות מחו"ל לא מוכנות לתת תעודת מקור, ואז אף אחד לא יכול לקבל הנחה במכס

דוד ביטן:  תורידו את זה

דוד ביטן:  הם תלויים בהן? מצדי, שרשות המיסים תקבל את האישור הזה אם הוא סודי

דוד ביטן:  אנחנו בעד הדבר הזה ואנחנו מבקשים שתבדקו את זה

דוד ביטן:  לא מדובר בעלות יותר מדי גבוהה, זה פייר וזה נותן אוויר לפועלים הקטנים שמייצאים לחו"ל

דוד ביטן:       יש מישהו שרוצה להתייחס ליתר הסעיפים?     

רוית גרוס: אני רוצה לדבר על הפחת המואץ, בסעיף 13

רוית גרוס:  כל הזמן מדברים על זה שהפריון בעסקים הקטנים ובתעשייה הקטנה נמוך ביחס למדינות ה-OECD, ובכלל

רוית גרוס:  הדרך להעלות את הפריון היא על ידי הכנסת טכנולוגיה חדשה ומתקדמת

רוית גרוס:  הפחת המואץ יכול לעזור לאותם המפעלים להכניס טכנולוגיה מתקדמת וחדשה, ואנחנו רואים שבתקופות שבהן היה פחת מואץ המפעלים האלה הכניסו טכנולוגיות, ובהתאם – גם הפריון עלה

רוית גרוס:  אנחנו חושבים שזה משהו ורלוונטי מאוד, כדי להעלות את הפריון דווקא במפעלים הכי קטנים, שהכי צריכים את העזרה הזו

דוד ביטן: אי אפשר לתת את זה רק לעסקים הקטנים

גל ברנס: פחת מואץ זה משהו שעושים כשיש יציאה ממשבר

גל ברנס:  עכשיו באינפלציה זה כנראה אחד הדברים הכי גרועים שאפשר לעשות; זה לעודד הוצאות במשק בזמן שאנחנו מעלים ריביות כדי להקטין הוצאות

שלום דנינו: אבל אלה לא הוצאות; אלה תשומות

שלום דנינו:  הוא מביא מכונה, ובבעיית כוח האדם שקיימת זו הדרך היחידה - - -     

גל ברנס: זה הפוך

גל ברנס:  כשיש חוסר ודאות בזמן משבר, ורוצים לייצר איזו שהיא ודאות ויציבות במשק כדי שלא ירדו הביקושים יותר מדי, אז נותנים איזו שהיא הטבה שנקראת פחת מואץ

גל ברנס:  זוהי הטבה תזרימית בעלות של מיליארדי שקלים, שהמטרה שלה היא שיעשו את ההשקעות היום במקום לדחות למחר

דוד ביטן: רק תזרימית? זה לא עולה לכם

דוד ביטן:  במקום לקזז עכשיו – יקזזו אחר כך

גל ברנס: זו הצעה לקצר את כל הפחת במדינת ישראל

גל ברנס:  זו עלות של מיליארדים - - -      

דוד ביטן: אם כמו שאתם אוהבים להגיד: "עסק קטן זה עד מחזור כזה וכזה" – תנו את זה למחזורים קטנים

קריאה: אבל יש שיח בנושא, אדוני היו"ר

גל ברנס: זה הפוך מהרציונל

גל ברנס:  הרציונל הוא שעושים את זה במצב שבו הביקושים במשק נמוכים ויש חוסר ודאות

גל ברנס:  עכשיו הביקושים גבוהים כי יש אינפלציה, אז אנחנו לא יכולים לתמוך בכאלה צעדים, הפוך, זה יגרום לעוד עליות ריבית של בנק וישראל ויפגע עוד יותר במשק ובעסקים

דוד ביטן: אתם כלכלנים? אתם יכולים לעמת את זה?      

קריאה: כן

קריאה:  יש שיח של מנכ"ל משרד האוצר, שלומי הייזלר, עם נציגים מבנק ישראל, ואני שותף בו יחד עם נשיאות המגזר העסקי

קריאה:  הרעיון הוא לעשות פחת מואץ עד 10 מיליון ₪ לדברים שעוסקים ביום יום עבור עסקים קטנים

קריאה:  לא תיקנו את תקנות הפחת מאז שנת 1941; התקנות האלה הן מנדטוריות

קריאה:  יש פחת של 10 שנים על סוס; שמונה שנים על חמור; על ליף במוסך אצל רונן, יו"ר איגוד המוסכים, זה עשר שנים; במסעדות, על כיסא ושולחן יש 16 שנים, אבל אם יש לך מטוס פרטי לעסק – תוך שלוש שנים אתה מקבל פחת מואץ מהמדינה

דוד ביטן: למה מטוס מקבל?     

קריאה: כי אלה תקנות הפחת

קריאה:  כי אז אמרו: "בואו נעזור לאנשים לקנות מטוס פרטי"

קריאה:  אני יודע למה? אלה תקנות הפחת עכשיו

קריאה:  בסופו של דבר, אדוני היו"ר, יש שיח

קריאה:  מה שגל מייצג פה זה את החשיבה שכל הזמן מדברת למה לא; לא למה כן, אלא למה לא

קריאה:  אנחנו באנו והבאנו פתרונות, ואמרנו: פחת מואץ הוא דבר שיכול להגדיל את הפריון והצמיחה - - -     

דוד ביטן: אני בעד זה לגבי עסקים קטנים

דוד ביטן:  כלומר, להגביל את הפחת המואץ לעסקים עד מחזור מסוים

דוד ביטן:  עזבו את הרווח, הוא פחות מעניין

דוד ביטן:  לגבי גדולים – אם אני לוקח מיליארדים מהבורסה, אני לא מודאג מהפחת המואץ, אבל קח עורכי דין שפותחים משרד וקונים את כל הריהוט, הם צריכים להתקזז 16 שנים על הריהוט של המשרד? אחרי כמה שנים הם צריכים להחליף עוד הפעם את הריהוט

דוד ביטן:  אז בואו נעשה את זה לפי מחזור; לא צריך לתת לכל המשק, אלא לעזור לעסקים קטנים עם פחת מואץ

שלום דנינו: זה נוגע גם ליוקר המחיה, ופותר את הבעיה של כוח אדם

שלום דנינו:  אנחנו רואים שבכל הארגונים יש בעיה קשה של כוח אדם

שלום דנינו:  אחד הפתרונות הוא אוטומציה, ואז אתה חוסך - - -     

דוד ביטן: אבל הוא לא יקנה בגלל הפחת

דוד ביטן:  אוטומציה צריך לקנות ממכשור

שלום דנינו: זה מה שאני אומר

שלום דנינו:  אם זה יוכר להם בפחת מואץ, הם יוכלו להוציא את הכסף הזה, ואז הפריון יעלה וזה ישפיע גם על יוקר המחיה: ייצרו יותר פריטים באותה שעת עבודה, וזה יוזיל את אותם המוצרים

דוד ביטן: בסעיף 9, מה זו ההמלצה למתג את התעשייה הישראלית כמו הייטק?     

רוית גרוס: אנחנו רואים שיש בעיה קשה של כוח אדם

רוית גרוס:  אנחנו לא מצליחים אנשים שרוצים להגיע לכוח האדם, כי אנשים לא יודעים איך נראית התעשייה הישראלית של היום

רוית גרוס:  אנשים חושבים שהתעשייה הישראלית היא משהו שחור, מלוכלך

רוית גרוס:  היום אנחנו נמצאים בשיא הטכנולוגיה, ולכן אנחנו חושבים שאם יהיה מהלך משותף של משרד הכלכלה יחד איתנו, הארגונים, כדי למתג את התעשייה הישראלית ולמצג אותה בצורה טובה – נוכל להביא עוד עובדים

רונן לוי: אני יכול להסביר, אדוני היו"ר?      

דוד ביטן: כן

רונן לוי: רונן לוי, איגוד המוסכים

רונן לוי:  שני דברים חשובים בעניין של כוח אדם: א', אנחנו ביקשנו להשוות את תנאי הקיזוז

רונן לוי:  המדינה משתתפת היום בשכר הלימוד של מי שלומד היסטוריה או ספרות, אבל אם הוא הולך ללמוד במסלול של הכשרה מקצועית – היא לא משתתפת, ולכן יוצא שזה עולה לו פי שתיים

רונן לוי:  זה רלוונטי דווקא לאלה שבאים מהפריפריה

דוד ביטן: איזו השתתפות יש לסטודנט?     

רונן לוי: כמעט 50%

דוד ביטן: באוניברסיטה, לא במכללות, נכון?     

רונן לוי: אם זה במל"ג – משתתפים

רונן לוי:  אם אתה לומד הנדסאי גם משתתפים, זה כמעט 12,000 ₪ לשנה

רונן לוי:  מי שהולך דווקא למסלול המקצועי – אצלו לא משתתפים

רונן לוי:  עולה לו כמעט פי שתיים

דוד ביטן: הנדסאי מכונות? דברים מהסוג הזה?     

רונן לוי:  << אורח >>   הסמכה לניהול מוסך, מכונות, טבחים; כל מה שהזרוע לעבודה מכשירה, והם עושים באמת עבודה נפלאה

רונן לוי:  העניין הוא שצריך לעודד את מי שרוצה לבוא

רונן לוי:  אנחנו חוסמים אותו במחיר ביחס לאחד שלומד היסטוריה או ספרות ואחר כך לא יעסוק בזה, כשדווקא אצלנו קיים סיכוי גדול יותר שהוא כן יעסוק בזה

רונן לוי:  זה הדבר הראשון, שהוא מאוד חשוב

דוד ביטן: הגשתם על זה איזו תכנית למשרד הכלכלה או האוצר?     

שלום דנינו: אם תראה בסעיף ההערות, אנחנו עושים את זה בגישה שלך, של לשדך את משרד הכלכלה יחד עם ראש הארגון, אלקובי

שלום דנינו:  אנחנו מצאנו אנשים מצוינים שכל כך אכפת להם; לא רק ברמה האישית, אלא גם ברמה של תשתית מקצועית ומיומנות

שלום דנינו:  פה אנחנו מבקשים שתפגשו אותם

שלום דנינו:  יכול להיות שתמצאו דרך לשתף פעולה ולהכיר יותר

דוד ביטן: למה לא לתת עידוד לכאלה שהולכים ללמוד מקצועות של עבודת כפיים? פעם זה היה משהו, להיות מכונאי מטוסים, או מכונאי רכב

דוד ביטן:  היום אף אחד לא רוצה ללמוד את זה

שלום דנינו: אנחנו רואים בכם גוף שצריך להתרחב ולגדול, ושיתאים למנוע הצמיחה הענק הזה של העסקים הקטנים והבינוניים

שלום דנינו:  כשנכנסנו קצת לכלכלה הייתה לי ולדוד שיחה מקדימה על כך שאתם צריכים כבר להיות ברמה של רשות גדולה, כי יש הרבה על הכתפיים שלכם

שלום דנינו:  אני מנחש שאתם גוף שהוא מאוד קטן כדי להחזיק את התחום הענק הזה

רונן לוי: אם אפשר להמשיך, הדבר השני הוא קרדיטציה, שקיימת גם בגרמניה ובאוסטריה

רונן לוי:  מה שזה אומר זה שאם אני מוסמך לנהל מוסך, אז אני נחשב כבעל תואר ראשון ויכול לקבל קרדיטציה

דוד ביטן: אבל אם אתה לומד חודש – אתה לא יכול לקבל על זה תואר ראשון

רונן לוי: אם כבר יש לי תעודת מוסך – יש עליה קרדיטציה של תואר ראשון

רונן לוי:  זה level 6

רונן לוי:  באיחוד האירופי כבר עשו את זה וצריך לאמץ את זה גם בישראל

רונן לוי:  זה כבר עלה ומדובר, אבל עדיין הקרדיטציה הזו לא קיימת בישראל

רונן לוי:  באוסטריה, למשל, אם יש לי הסמכה לניהול מוסך – אני כבר יכול לשים את זה בתעודת הזהות שלי או בדרכון שלי

דוד ביטן: אני מבקש ממשרד הכלכלה שיבדוק איך אפשר לעודד, באילו אמצעים ובאיזו עלות תקציבית; לדעתי היא לא גדולה מאוד

נעמי הימיין רייש: אני אתייחס ברשותכם לנושא מתן מענה לפערי כוח האדם שנוצרו

נעמי הימיין רייש:  אנחנו מכירים אותם, הם קיימים בכל הענפים; יש ענפים שסובלים מזה בצורה חמורה יותר או פחות

נעמי הימיין רייש:  זה פער שהיה קיים והחמיר אחרי הקורונה

נעמי הימיין רייש:  הפערים וההכשרה המקצועית הם נושאים שנמצאים באג'נדה של משרד הכלכלה

דוד ביטן: צריכים תקציבים לזה

נעמי הימיין רייש: זה נמצא גבוה בסדרי העדיפויות של השר הנכנס

נעמי הימיין רייש:  קיימת מנהלת המעסיקים בממשלה שמייצרת שיח בין המעסיקים לבין הממשלה, כדי לצפות את הצרכים בהכשרה מקצועית ולתת להם מענה באמצעות קורסים או הכשרה פנים-מפעלית

נעמי הימיין רייש:  לנו, בתוך המשרד, יש מענקים למסלולי תעסוקה ברשות ההשקעות, שגם היא באה לתמוך בהעסקה של עובדים לפי כל מיני תחומים ספציפיים

נעמי הימיין רייש:  יש גם את הצד השני של העלאת הפריון בעבודה, באמצעות מענקים של ייצור מתקדם - - -     

דוד ביטן: אני מבקש שעד לישיבה של הח"כים איתכם – יהיו לכם תשובות לעניין הזה

כרמל גומא: אפשר בבקשה להוסיף משהו?     

רות זיו: בקשר לכוח אדם

כרמל גומא: אנחנו כרמל גומא ורות זיו, אנחנו מהמכון לתכנון כלכלי

כרמל גומא:  אנחנו חקרנו עסקים קטנים בשלוש השנים האחרונות, וממה שראינו – כוח אדם זו הבעיה הכי קשה שלהם, והפתרון הכמעט יחידי שלה זה אוטומציה

כרמל גומא:  היום, אוטומציה עולה לעסקים המון כסף

כרמל גומא:  זה לא משהו שהם יכולים - - -     

דוד ביטן: את זה נפתור באמצעות הפחת

כרמל גומא: לא רק הפחת: הם צריכים גם מענקים והלוואות לאוטומציה

כרמל גומא:  רשות ההשקעות נותנת דברים כאלה, אבל הטיפול שלה הוא מאוד בעייתי, ולעסקים לוקח שנים לקבל את הכסף

רות זיו: שמענו עסקים שאומרים: "אתה בסוף תקבל את הכסף, אבל אתה יכול למות בדרך"

שבתאי ונטורה: אנחנו הקמנו אקדמיה למקצועות הבנייה והשיפוצים

שבתאי ונטורה:  קיבלנו תקציב מהקרן לעידוד הבניה, אך התקציב נגמר ועכשיו האקדמיה גוססת

שבתאי ונטורה:  כולם פה יודעים שחסר כוח אדם במקצועות השיפוצים והבנייה

שבתאי ונטורה:  דיברנו עם שר הכלכלה ברקת בשבוע שעבר, ונקווה שייצא מזה משהו

דוד ביטן: אתה מדבר לגבי עובדים זרים?     

שבתאי ונטורה: לא

שבתאי ונטורה:  לגבי הכשרה של עובדים ישראלים

דוד ביטן: היא אמרה שזה חלק מהאג'נדה של השר

דוד ביטן:  נקווה שנלחץ כדי שיהיו תשובות יותר מהירות בעניין הזה

דוד ביטן:  עכשיו, יש פה עניין של תובענות ייצוגיות

דוד ביטן:  האוצר – זו מכת מדינה

דוד ביטן:  עסקים קטנים לא מסוגלים להתמודד מול עורכי הדין

דוד ביטן:  הם צריכים לקחת עורך דין, שעולה להם יותר כסף מאשר הסכום שהם צריכים לשלם בגין התביעה הייצוגית, ואז הם מתפשרים

דוד ביטן:  כך יש זרימה של תובענות ייצוגיות, וכל העסקים הקטנים לא ממשיכים עם זה לבית משפט

רונן לוי: אצלנו זה בין 2,000 ל-9,000 ₪ למוסך על הנגישות באתר האינטרנט

דוד ביטן: עורכי הדין עובדים בשביל עצמם פה, לא בשביל לקוח

דוד ביטן:  הם מחליטים להגיש תביעת תובענה ייצוגית, וכולם צריכים להתמודד מולם

דוד ביטן:  בעניין הזה צריך רוויזיה; להגביל את התובענות הייצוגיות באופן מסוים

דוד ביטן:  אני עדיין לא יודע איך, אבל הסיפור הזה לא ילך

קריאה: זו סחיטה באיומים

דוד ביטן: אני לא מגדיר את זה כסחיטה באיומים, כי זה ברשות בית משפט

רוית גרוס: אדוני, אנחנו הכנו הצעת חוק שמדברת, בין היתר, גם על חובת מתן מכתב התראה

רוית גרוס:  כלומר, לפני שמגישים תובענה ייצוגית - - -     

דוד ביטן: אין את זה היום?     

רוית גרוס: היום אין את זה

שלום דנינו: אנחנו המלצנו פה לחייב פנייה מקדימה לתיקון

שלום דנינו:  אם אתה עורך דין, ובאמת טובת הציבור מעניינת אותך – תכתוב לו שאין לו באינטרנט את זה ואת זה, קח 200 ₪ על המכתב ואנחנו נתקן

שלום דנינו:  אם הוא לא תיקן – תגיש תביעה ייצוגית

דוד ביטן: חוץ מהבעיה של מכתב ההתראה, הגשת עוד משהו בהצעת החוק הזו?     

רוית גרוס: כן

רוית גרוס:  יש הצעת חוק שמגבילה את שכר הטרחה שאפשר לגבות מעורכי הדין

רוית גרוס:  כלומר, איזה שהוא סכום של עסקה לתובע הייצוגי, יחד עם עורך הדין שלו, שיהיה מוגבל עד איזה limit מסוים

דוד ביטן: לעסקים קטנים או לכולם?     

רוית גרוס: לכולם

רוית גרוס:  הגשנו לך את הצעת החוק הזו, ואני חושבת שצריך להיות דיון ספציפי על הנושא הזה, כי יש שם שינויים מהותיים שצריכים להיעשות

דוד ביטן: כן

דוד ביטן:  תעשי לנו דיון רק על הנושא הזה

דוד ביטן:  צריך לפתור את הבעיה הזו, בתי המשפט לא מסוגלים להתמודד עם העניין הזה

שלום דנינו: הם מפרקים עסקים

דוד ביטן: מי שעושה טעויות – צריך לשלם קנס, אני לא אומר שלא

דוד ביטן:  אבל עדיין

דוד ביטן:  כן, בבקשה, משרד המשפטים

לירן חשין-ברוש: תודה רבה

לירן חשין-ברוש:  שמי עו"ד לירן חשין-ברוש, ממחלקת ייעוץ וחקיקה אזרחי במשרד המשפטים

לירן חשין-ברוש:  מזה תקופה יושב צוות בין משרדי שהוקם במטרה לבחון את התיקונים שנדרשים בחוק תובענות ייצוגיות; את הדברים הטובים והפחות טובים שהוא הביא, כדי לנסות להביא לאיזון טוב יותר בחוק

לירן חשין-ברוש:  הצוות נפגש עם גורמים רבים מכל גווני השוק

לירן חשין-ברוש:  אנחנו מודעים גם לבעיות שעלו במסמך פה, לבעיות שאותן אני שומעת ושאליהן התייחסה ועדת המשנה, וגם באופן ספציפי לעסקים קטנים ובינוניים

לירן חשין-ברוש:  הצוות נמצא ממש בשלבי סיום העבודה שלו, לקראת פרסום דו"ח להערות הציבור

לירן חשין-ברוש:  גם הנושאים שעלו פה יקבלו ביטוי והתייחסות

דוד ביטן: אילו תיקונים אתם הולכים לעשות שם?     

לירן חשין-ברוש: יש לנו כל מיני תיקונים שיפורסמו בקרוב להערות הציבור

דוד ביטן: זה סוד מדינה?     

רועי כהן: לא, אנחנו נפגשנו איתם מספר פעמים והצגנו בפניהם

רועי כהן:  נעשתה עבודה

דוד ביטן: אתם הולכים להגיש תיקון ממשלתי לחוק הזה?     

קריאה: כבר כמה שנים שזה כך

דוד ביטן: מה ההתייחסות שלכם לעניין של מכתב התראה ולאפשרות למתן זמן לתקן? התייחסתם לזה?     

לירן חשין-ברוש: כן, בוודאי

דוד ביטן: באופן חיובי?     

לירן חשין-ברוש: נכון

שלום דנינו: חברים, זו בשורה טובה

שלום דנינו:  רק צריך להגיד מתי, לכל המאוחר, החוק הזה יוגש

לירן חשין-ברוש: אני מאוד מקווה שבקרוב

שלום דנינו: כמה קרוב?     

דוד ביטן: במשרד המשפטים, קרוב זה שנה-שנתיים

אוריאל לין: הם עובדים על זה כבר חמש שנים

קריאה: אנחנו כבר שלוש שנים בדיונים איתם

שלום דנינו: אז כמה זמן בחודשים?     

לירן חשין-ברוש: אני מקווה שבחודש הקרוב

דוד ביטן: אנחנו נעשה דיון על זה תוך חודשיים, זה לא משהו דחוף

רועי כהן: ב-24 במרץ 2022 אני היינו אצל כרמית יולס

רועי כהן:  אני הייתי באופן אישי, והצגנו את זה

רועי כהן:  היא אמרה לנו שתוך שבוע, שבועיים, חודש - - -     

דוד ביטן: אתה יודע שהגלגלים של משרד המשפטים זזים לאט

רועי כהן: אתה מדבר על שנה אחרי הישיבה שהייתה אצל המשנה ליועץ המשפטי, שבה הצגנו את כל הדברים האלה

רועי כהן:  בסוף אנחנו ניפגש פה עוד שנה, ובעוד שנה יגידו את זה עוד הפעם

דוד ביטן: אנחנו נעשה ישיבה

דוד ביטן:  אם צריך, נעזור למשרד המשפטים בהצעת החוק

שלום דנינו: צריך לתת להם את הקרדיט, כי זה נשמע טוב ורציני

לירן חשין-ברוש: נעשתה עבודה מאוד רצינית

אוריאל לין: חבר הכנסת דנינו, אי אפשר לתת להם את הקרדיט מסיבה פשוטה: עוסקים בנושא הזה למעלה משש שנים

אוריאל לין:  מביאים למשרד המשפטים הצעות רציניות וחשובות והם דנים בהן

אוריאל לין:  אין לי אמון במשרד המשפטים

דוד ביטן: זה לוקח זמן שם

דוד ביטן:  אין מה לעשות

דוד ביטן:  דרך אגב, זה משפיע גם על המחירים בסופרים

אוריאל לין: הנושא הוא מורכב

אוריאל לין:  צריך להגן גם על הציבור, אף אחד לא אומר שלא

רועי כהן: תגיש טרומית והם יתחילו לעבוד

אוריאל לין: אני הייתי מציע לקדם את הדבר הזה, כפי שעשיתם לגבי עסקים קטנים ובינוניים: להקים ועדת משנה מיוחדת

אוריאל לין:  הנושא הוא כן מורכב, ואני אומר בכל הרצינות – אי אפשר לתת אמון במשרד המשפטים

דוד ביטן: מה הטעם בוועדה מיוחדת כשהם כבר עשו צוות מיוחד והמסקנות יתפרסמו תוך חודש? ואז אפשר לעשות דיון על המסקנות, ולראות מה המצב

דוד ביטן:  זה לא משפיע רק על עסקים קטנים, אלא על כל העסקים, באופן כללי

רוית גרוס: אדוני, הם כבר שלוש שנים עובדים על הדו"ח הזה

רוית גרוס:  בינתיים, ספר אצלנו מקבל תביעה של 2

רוית גרוס: 5 מיליון ₪ על זה שכשמתקשרים אליו יש ברקע מוזיקה

רוית גרוס:  יש תביעות מטורפות על כל מיני שטויות שמחסלות את העסקים האלה

רוית גרוס:  לעסק קטן אין את אורך הרוח לשרוד שלוש שנים בשביל משרד המשפטים

שלום דנינו: משרד המשפטים, ישנה דרך משפטית להקפיא את החוק הקיים באיזו שהיא דרך?     

לירן חשין-ברוש: לא

קריאה: צחוק

קריאה:  נעשה רפורמה

אוריאל לין: אולי נגיש הצעת חוק פרטית?     

דוד ביטן: נעשה פסקת התגברות על ההחלטה של משרד המשפטים

דוד ביטן:  זה נושא מאוד בעייתי

דוד ביטן:  יש פה ניצול של החוק באופן מוגזם על ידי עורכי דין וכו'

דוד ביטן:  יש כאלה שמתמחים רק בזה, זו העבודה שלהם

דוד ביטן:  אדם שמקבל תביעה של 2

דוד ביטן: 5 מיליון ₪ נכנס ללחץ

דוד ביטן:  העסק שלו בקושי מכניס 10,000 ₪ בחודש, הוא לא נהיה מיליונר

דוד ביטן:  עסק קטן, עד מחזור מסוים, צריך לקבל הגנה

דוד ביטן:  הוא יצטרך לשלם קנס; עשית? תשלם קנס

דוד ביטן:  אין בעיה

דוד ביטן:  אבל צריך לתת לו הגנה מתביעות כאלה

רונן לוי: צריך לתבוע את אלה שעושים את הדבר הזה

דוד ביטן: הם עושים את זה על פי חוק

רונן לוי: צריך לשנות את החוק, שאי אפשר יהיה לסחוט בעלי עסקים קטנים

רונן לוי:  לא להשתמש ברעה בחוק

דוד ביטן: תשקלו מתן הגנה לעסק קטן תמורת תשלום קנס מסוים

דוד ביטן:  אם בסופו של דבר התובענה צודקת – הוא ישלם את הקנס, אבל לא יותר מזה

אוריאל לין: כבוד היו"ר, לא מדובר בתובענה צודקת

אוריאל לין:  מדובר בניצול

אוריאל לין:  למשל, אם יש איזו שהיא סטייה קלה רגולטורית – מנצלים את המצב

דוד ביטן: כן, אבל בית המשפט מאשר את זה

אוריאל לין: אני לא אומר שלא צריך להגן על הציבור, אבל יש פה ניצול לרעה של עורכי דין, בסיטואציה שבה האדם הנתבע חייב להתפשר, ואז הוא מתפשר בסכום גבוה

אוריאל לין:  זו מכת מדינה אמיתית, זה לא משחק ילדים, ומשרד המשפטים משרך דרכו כל הזמן

דוד ביטן: 	לגבי סעיף 11: זה נכון

דוד ביטן:  בכל חוק יש הגדרה אחרת לעסק קטן ולעסק בינוני

דוד ביטן:  תעשו הגדרה אחידה, מהו עסק קטן? תביאו חוק שמתקן את כל החוקים הרלוונטיים

נעמי הימיין רייש: יש הגדרה בחוק חובת המכרזים; זוהי ההגדרה הכללית למה נחשב כעסק קטן וכעסק בינוני

דוד ביטן: אבל יש חוקים אחרים שנותנים הגדרה אחרת

נעמי הימיין רייש: יש חוקים אחרים שעושים דברים אחרים

דוד ביטן: אז שמישהו יעשה עבודה על זה

נעמי הימיין רייש: אני רוצה להגיד שעשינו עבודה לגבי התובענות הייצוגיות, ועל כמה מהן מגיעות בכלל לבתי משפט; רובן נסגרות בהסדרים כאלה ואחרים - -      

שלום דנינו: מחשש

שלום דנינו:  הוא מגיש תביעה על 2 מיליון ₪, ואומר לך: "אני אסתפק ב-50,000 ₪"

נעמי הימיין רייש: זה בדיוק מה שאתה אומר

נעמי הימיין רייש:  לשלם את הקנס הקטן זה לא המצב הרצוי, ועל זה הם משחקים; העסק לא רוצה להיגרר לבתי משפט ולהגיע למצב שהוא צריך להוכיח את זה שהוא צודק

דוד ביטן: אני מבקש שתתקנו את הצעת החוק שלכם, חוץ ממכתב ההתראה: שעסק קטן ישלם קנס מסוים ושהתובענה הייצוגית לא תחול עליו, בתנאי שהוא מתקן את העניין הזה

נעמי הימיין רייש: בסדר גמור

שלום דנינו: בשנת 2020 הוגשו כ-2,236 תביעות ייצוגיות

דוד ביטן: זה גם יוצר עומס על בתי המשפט, ומשפיע על המחיר בסופרים; הסופרים משלמים הרבה כסף בגלל איזו טעות קטנה שהם עשו, ואז המחיר כל הזמן עולה

דוד ביטן:  אף אחד לא משלם את זה מהכיס שלו; זה תמיד על חשבון הציבור

שלום דנינו: סעיף 10 הוא הסעיף האחרון שעלה בדיון איתכם

שלום דנינו:  יש מגבלה שמחייבת עסק קטן במחלקת מחקר לקבל מענק ממרכז ההשקעות

שלום דנינו:  אפשר לשנות שם משהו?     

דוד ביטן: מה זאת אומרת?     

קריאה: עד 20 עובדים זה עסק קטן, ולא נותנים להם שום דבר

שלום דנינו: בשביל להעניק את המענק הזה, מרכז ההשקעות מבקש שתהיה מחלקת מחקר

שלום דנינו:  עסק קטן לא יכול להחזיק - - -      

נעמי הימיין רייש: בחוק ייעוד להשקעות הון יש תנאי שמדבר על מחלקת מחקר ופיתוח

נעמי הימיין רייש:  לרוב העסקים הקטנים, היצרנים הקטנים, אין את הדבר הזה

גל ברנס: יש סעיף בחוק עידוד השקעות הון שאומר שאתה לא יכול לקבל מענק אם אין לך מחלקת - - -     

נעמי הימיין רייש: לא מענק, איזו שהיא הטבה

נעמי הימיין רייש:  אנחנו נראה לך אם תרצה

דוד ביטן: תבדוק את העניין

גל ברנס: את כל הדברים שנאמרו פה פגשנו פה ושם, אבל את זה עדיין אנחנו לא יודעים

דוד ביטן: תבדוק את זה

דוד ביטן:  למה כתבת את זה? מי אמר לך את זה?     

שלום דנינו: ישבתי עם החבר'ה של התעשייה

שלום דנינו:  יש לנו קלסר שלם שבו אנחנו מחזיקים את כל הניירות

דוד ביטן: אתם אמרתם את זה לדנינו?     

רוית גרוס: כן

דוד ביטן: אז תשלחו בבקשה לנציג האוצר את החומר בעניין הזה

גל ברנס: יכול להיות שזה קשור ספציפית לחלק של ההייטק בחוק עידוד השקעות הון, ואז זה נושא אחר

דוד ביטן: אז תבדוק את זה

דוד ביטן:  זה דבר שאתם צריכים לבטל או לשנות

דוד ביטן:  ארגון חברות הניקיון, אחנו עוברים אליך

דוד ביטן:  יש משהו שאת רוצה להגיד לנו? יש פה את נושא חוק מוסר התשלומים, ערבות גבוהה, חסמים מרכזיים של המדינה בנכסים ועסקים קטנים

ורוניקה רוזנברג: כן

ורוניקה רוזנברג:  עו"ד ורוניקה רוזנברג, מנכ"לית ארגון חברות הניקיון בישראל

שלום דנינו: זה נמצא בכותרת של עמוד 6

ורוניקה רוזנברג: לגבי סעיף 16, מוסר תשלומים: הדגש פה הוא על ספקי שירותים עתירי שכר וכפיים, כולל, כמובן, את הניקיון

ורוניקה רוזנברג:  צריך להיות שינוי למועד התשלום; החברות מצויות במחנק כספי מטורף, שנובע מתשלום של ערבויות כפולות

ורוניקה רוזנברג:  הן מממנות את המגזר הציבורי, שלא משלם רק לפי המועד הקבוע בחוק, שגם כך הוא שוטף + 45

ורוניקה רוזנברג:  לכן, צריך לתקן ולרשום שהבקשה היא שזה יהיה שוטף + 21 ימים

דוד ביטן: הם לא עומדים גם בשוטף + 45 ימים?     

ורוניקה רוזנברג: הם לא עומדים גם בזה

שלום דנינו: הם מגישים את החשבונית רק בתום חודש, ואז זה אחרי תשלומי מע"מ - - -     

דוד ביטן: הבעיה היא אחרת: אם רשות רוצה לעשות לכם בעיות – היא לא מאשרת לכם את החשבון, היא מנהלת איתכם משא ומתן, ובינתיים את פושטת רגל

שלום דנינו: גם על זה יש התייחסות

שלום דנינו:  אפשר לעכב את החלק השנוי במחלוקת, אבל שישלמו להם את מה שצריך

דוד ביטן: החוק לא מדבר על זה?     

ורוניקה רוזנברג: אין התייחסות לזה בחוק

דוד ביטן: בחוק מוסר התשלומים יש התייחסות לחברות ניקיון באופן ספציפי?     

ורוניקה רוזנברג: לא, אין התייחסות

דוד ביטן: אז איך קבעו? תוך כמה זמן חייבים לשלם בחוק מוסר התשלומים?     

שלום דנינו: שוטף + 45

ורוניקה רוזנברג: יש התייחסות למשרדים ממשלתיים ולרשויות

ורוניקה רוזנברג:  אלה המועדים שנותנים לספקים

דוד ביטן: מי אחראי על זה ממשרדי הממשלה?      

נעמי הימיין רייש: אנחנו

דוד ביטן: זה עתירי כוח אדם, אז איך אתם רוצים שהם יעמדו בזה?     

ורוניקה רוזנברג: 90% מתשואות השכר הולכות למימון תשלומי שכר

ורוניקה רוזנברג:  לא יכולים לעמוד בזה

ורוניקה רוזנברג:  בנוסף, ערבויות לרישיון קבלן וערבויות ביצוע למכרזים – זה נאמד בעשרות אלפי שקלים

ורוניקה רוזנברג:  הם לא יכולים לממן את זה מחודש לחודש

דוד ביטן: הרשויות ירוויחו את זה מהצד השני, כי אם את משלמת להם בזמן – במכרז הם לא ייתנו את עלויות המימון

דוד ביטן:  הציבור לא יפסיד מזה שאתם מתקנים את זה; נותנים להם לחיות, ומצד שני לא ישימו את זה בעלויות המימון, ואז המחיר יהיה יותר נמוך

נעמי הימיין רייש:  	כל ההיגיון שהיה מאחורי חקיקת חוק מוסר תשלומים הוא שהעסקים הם לא הבנקים של הממשלה או של הרשויות המקומיות, ולכן הם לא אלה שצריכים לשאת בעלויות המימון של עסקאות שהמדינה מבצעת

דוד ביטן: יש את זה גם ברשויות

נעמי הימיין רייש: נקבעו פרקי זמן לתשלום לספקים

נעמי הימיין רייש:  בממשלה זה שוטף + 30 וברשויות המקומיות זה שוטף + 45, וזה אחרי שהרשויות המקומיות באו ואמרו: "אין לנו יכולות לבדוק את העסקה, כמו שיש לממשלה"

נעמי הימיין רייש:  הזמן שנקבע הוא הזמן שבו הגוף הרוכש צריך - - -     

דוד ביטן: זה בעייתי, לגבי חברות ניקיון ושמירה, ולא רק לגבי חברות ניקיון

ורוניקה רוזנברג: שהם נותני שירותים

ורוניקה רוזנברג:  צריך להחריג אותם, כי הם ענפים ייחודיים

ורוניקה רוזנברג:  הם לא עומדים בזה; הם לא יכולים להמשיך ולממן

ורוניקה רוזנברג:  הם לא משלמים גם לפי מה שקבוע בחוק

דוד ביטן: רשות התחרות לא פה, אבל האוצר פה

דוד ביטן:  זה יוצר מונופולים: החברות הקטנות פושטות את הרגל, וזה יוצר מונופול של חברות כוח אדם כאלה

דוד ביטן:  זה גם לנגד רשות התחרות; אני לא יודע למה היא לא מתעוררת פה

דוד ביטן:  יש פה נציג של רשות התחרות? אין

דוד ביטן:  אתה רוצה להגיד משהו?     

קריאה: שאלתי לגבי עניין המע"מ

נעמי הימיין רייש: יש חוק מע"מ על בסיס מזומן

נעמי הימיין רייש:  אנחנו בעד כל הקלה שיש, אבל יש כל מיני שחקנים, צרכים ואילוצים נוספים

נעמי הימיין רייש:  צריך להושיב את כולם סביב השולחן ולבחון אותם

נעמי הימיין רייש:  לרשויות המקומיות יש את הקשיים שלהן שהן מתמודדות איתן - - -     

דוד ביטן: אבל המחיר יהיה יותר נמוך

נעמי הימיין רייש: נכון, זה הרציונל של החוק

דוד ביטן: מה לגבי פיקוח על כך שעומדים בדבר הזה?     

נעמי הימיין רייש: האכיפה שהתאפשרה בחוק הזה היא אכיפה אזרחית

דוד ביטן: אני מציע משהו אחר: כמו שבחברות ביטוח יש ריבית עונשית – אותו הדבר פה; לא עמדו במוסר התשלומים? שישלמו ריבית מיוחדת

דוד ביטן:  יש את זה בחוק חברות הביטוח, אז שגם פה יהיה

שלום דנינו: אגב, בדיוק מה שאתה אומר גם מומלץ בוועדה

נעמי הימיין רייש: זה המנגנון הקיים: ריבית, ואחרי עוד איזה שהוא פרק זמן – ריבית פיגורים

נעמי הימיין רייש:  העניין הוא שבשביל שזה יקרה, הספק צריך לבוא ולהגיד: "תשלמו לי עם הריבית"

נעמי הימיין רייש:  משרדי הממשלה עובדים מסודר, אני לא מכירה תלונות על משרדי הממשלה

דוד ביטן: אז איפה הבעיה שלכם עם מוסר התשלומים? ברשויות המקומיות?     

ורוניקה רוזנברג: בעיקר ברשויות, כן

נעמי הימיין רייש: גם ברשויות המקומיות אני לא שמעתי על מקרים - - -      

דוד ביטן: אולי נצמיד את הארנונה ליכולת שלהם לשלם כסף? ואז ירד מחיר הארנונה

דוד ביטן:  גם טוב

דוד ביטן:  פה אתם לא דורשים דברים

ד"ר עידית חנוכה: משרד האוצר והסוכנות לעסקים אמורים לדווח לוועדה בכתב על יישום החוק

ד"ר עידית חנוכה:  כבר לא עושים את זה מזה זמן רב

קריאה: לא עשו את זה מעולם

נעמי הימיין רייש: אלה תקנות של משרד האוצר

דוד ביטן: תנו דיווח תוך חודש בעניין הזה, ואנחנו נעשה דיון נפרד לגביו

גל ברנס: זה החשב הכללי

דוד ביטן: החשב הכללי הוא לא באוצר?     

גל ברנס: החשב הכללי הוא באוצר

דוד ביטן: אתה מייצג אותו עכשיו, תודיע לו

דוד ביטן:  תקיימו את החוק; החוק מחייב הודעה לוועדת הכלכלה

דוד ביטן:  אני מקבל את העניין הזה

דוד ביטן:  עם כל הכבוד לרשויות – יכול להיות שיהיה לכן קנס; כמו בחברות הביטוח, שאם טענת טענות סרק – יש לך ריבית מיוחדת

חסיה דרורי: אלינו, למרכז השלטון המקומי, לא הגיעו תלונות על עיכובים

חסיה דרורי:  אם אתם רוצים להעביר לנו – נשמח

ורוניקה רוזנברג: הם גם לא עומדים במה שקובעים במכרזים, מעבר לחוק

דוד ביטן: תגישו דו"ח על העניין הזה

דוד ביטן:  הרשויות המקומיות גם צריכות לעמוד בתזרים המזומנים הזה

דוד ביטן:  רשות התחרות צריכה לתת התייחסות לעניין

דוד ביטן:  זה גורם למונופולים; רוב החברות הפכו להיות חברות גדולות, שמסוגלות להתמודד עם הבעיה של התשלום

דוד ביטן:  זה נגד התחרות, ואז המחיר עולה

דוד ביטן:  כמה חברות יש בתחום הזה?     

ורוניקה רוזנברג: על פי רישומים במשרד הכלכלה-עבודה, יש היום כ-1,400 - - -     

דוד ביטן: מי זוכה במכרזים? החברות הגדולות?     אז תגידי לי מי זוכה, לא כמה חברות ניקיון יש; כמה חברות גדולות? כאלה שעובדות עם רשויות ועם משרדי ממשלה? תגישו לנו דו"ח על זה, כנציגים שלהם

שלום דנינו: בסעיף 18 אנחנו מתייחסים לכל עניין החסמים לחברות הקטנות

שלום דנינו:  אנחנו רוצים להקל עליהן כדי שהן ייכנסו למכרזים האלה

דוד ביטן: מה זה הנושא של הערבות?     

שלום דנינו: להקטין את הערבות

שלום דנינו:  מבקשים מעסק קטן דמי השתתפות ועוד כל מיני הוצאות כבדות

דוד ביטן: 	בעצם, סעיפים 17 ו-18 עוסקים בסיוע לעסקים קטנים; לחברת שמירה, תחזוקה או ניקיון שהיא קטנה

שלום דנינו: משרד הכלכלה, אתם הוצאתם מסמך עם תובנות יוצאות מן הכלל, שכתוב פה בהערות, אבל מה שקורה הוא שאנחנו מאבדים את המידע הזה

שלום דנינו:  עשיתם עבודה יוצאת מן הכלל, עם המון דברי חוכמה לגבי איך להסיר חסמים

שלום דנינו:  תחזרו אליו

שלום דנינו:  אם אתם כותבים אותו לפני שנתיים-שלוש, באים אנשים חדשים וכל האינפורמציה הזו נעלמת

נעמי הימיין רייש: אנחנו נפיץ אותו שוב

דוד ביטן: קודם תעשו תיקונים לחוק, שיאפשרו את זה

נעמי הימיין רייש: א', אנחנו נפיץ אותו מחדש

נעמי הימיין רייש:  ב', אנחנו ממשיכים לעשות בקרה שוטפת, ו-ג', אני אשמח לשמוע יותר פירוט לגבי הערבויות

נעמי הימיין רייש:  עשינו בזמנו עבודה עם החשב הכללי

נעמי הימיין רייש:  תיקנו הוראת תק"מ שמגבילה את גובה הערבויות במכרז ל-5% ערבות ביצוע ול-2

נעמי הימיין רייש: 5% לערבות הצעה

נעמי הימיין רייש:  יש לוועדת המכרזים סמכות להפחית סכומים של ערבויות

נעמי הימיין רייש:  צריך להיות יותר ספציפיים לגבי מה קורה עכשיו, לאחר שנעשה התיקון

דוד ביטן: אתם מכירים את המסמך שלהם?     

ורוניקה רוזנברג: אני הצגתי אותו לחבר הכנסת דנינו - - -     

שלום דנינו: וקראתי אותו בהתלהבות רבה

דוד ביטן: מה זה אומר: "לפרוץ את המועדון הסגור של הרשויות"? איזה מועדון סגור? יש תנאי סף?     

ורוניקה רוזנברג: ברור, יש חסם

ורוניקה רוזנברג:  הם לא יכולים להגיש הצעות, מאחר והם לא עומדים בתנאי הסף ובתנאים הנוספים, שהם ערבויות ודרישות כספיות מאוד גבוהות, וגם בתנאי ניסיון וותק

ורוניקה רוזנברג:  עורך המכרז כותב: "יינתן יתרון למי שנתן שירותים לרשות כזו או אחרת"

ורוניקה רוזנברג:  ברגע שאתה לא ברשימה – אתה אבוד מלכתחילה

דוד ביטן: אנחנו נעשה ישיבה מיוחדת בעניין של חברות הניקיון

ורוניקה רוזנברג: גילוי הדעת הוא מצוין, אבל הבעיה היא באכיפה

ורוניקה רוזנברג:  לסוכנות לעסקים קטנים ובינוניים אין סמכות אכיפה

ורוניקה רוזנברג:  היו לנו מספר פגישות והבאתי דוגמאות של מכרזים שאפשר היה לעצור

ורוניקה רוזנברג:  לצערי, זה לא נעצר, ולא אפשרו לעסקים קטנים להיכנס למכרז

ורוניקה רוזנברג:  לכן, צריך לשקול ולחשוב מיהו בעל הסמכות

ורוניקה רוזנברג:  אם אין סמכות – לא נתקדם לשום מקום

נעמי הימיין רייש: ברשויות מקומיות אין לנו סמכות - - -     

דוד ביטן: יש לכם

נעמי הימיין רייש: במשרדי הממשלה יש לנו, אבל ברשויות מקומיות – אין

דוד ביטן: יש מכרזים שהעסקים הקטנים יכולים להיכנס אליהם?     

ורוניקה רוזנברג: במשרדי ממשלה לא

נעמי הימיין רייש: אני מסתכלת רוחבית, על כלל הספקים

ורוניקה רוזנברג: אני כרגע מדברת בשם ענף חברות הניקיון

דוד ביטן: צריך תנאי סף מיוחדים בשביל לנקות בניין משרדים ממשלתי?      

ורוניקה רוזנברג: בוודאי

ורוניקה רוזנברג:  צריך איתנות כספית, ותק וניסיון בניקיון משרדי ממשלה וערבות גבוהה

ורוניקה רוזנברג:  הם לא עומדים בזה

ורוניקה רוזנברג:  אם יש לכם סמכות אכיפה – מצוין

ורוניקה רוזנברג:  בואו ונאמץ את ההמלצות פה

דוד ביטן: עובדות העירייה שעבדו בבתי הספר בניקיון היו מצוינות

דוד ביטן:  לא הייתה להן שום ערבות בנקאית

דוד ביטן:  כשהתחילו להביא חברות – נהיה פחות נקי

דוד ביטן:  זה המצב

רועי כהן: אדוני היו"ר, צריך לדבר על הפיל שבחדר: לסוכנות לעסקים קטנים אין שום סמכויות או יכולת מעקב ובקרה

רועי כהן:  יש חוק שיסדיר את הפעילות של הסוכנות לעסקים קטנים, והוא יושב כבר המון שנים

דוד ביטן: אז אולי צריך לדבר עם שר הכלכלה?     

שלום דנינו: כיום, אתם היחידים שיכולים לעשות את השינוי הזה

שלום דנינו:  זה על הכתפיים שלכם

שלום דנינו:  צריך לתת לכם עוד תקציב זמן - - -     

דוד ביטן: יש לכם אחריות בלי סמכויות

רועי כהן: הם גם צריכים לרצות את זה, אדוני היו"ר

דוד ביטן: למה שהם לא ירצו?     

רועי כהן: עד לפני כמה זמן עמד בראש הסוכנות רן קיוויתי, שאנחנו מעריכים את פועלו בצורה כזו או אחרת

רועי כהן:  כל הזמן אמרנו לו: עד שלא לא יסדירו בחוק את נושא הסוכנות לעסקים קטנים, כדי שיהיו לה את הסמכויות לבצע מעקב, בקרה ואכיפה – אנחנו הפכנו להיות אלה שמתריעים בפני משרדי ממשלה על כך שמפרים את החוק שהם אחראים עליו; על כך שיש שם תנאי סף שהם לא הוגנים כלפי עסקים קטנים

רועי כהן:       כדי להיות מפיק באירוע של משרד ממשלתי, בהפקה של 100,000 ₪, אתה צריך להראות מחזור של 10 מיליון ₪ ו-100 עובדים

רועי כהן:  אנחנו הצפנו את הדבר הזה

רועי כהן:  אנחנו, לה"ב, נאלצנו להפוך להיות המעקב והבקרה של הסוכנות לעסקים קטנים

רועי כהן:  לא יכול להיות שרשות שמקבלת מימון ויש לה תקציב של 200 מיליון ₪, לא יודעת לעשות מעקב ובקרה על מכרזים

רועי כהן:  היא אומרת: "החשב הכללי לא מעביר לי את הנתונים, ולכן אני לא יודעת באילו מכרזים השתתפו עסקים קטנים ובאילו לא"

דוד ביטן: למה אגף החשב הכללי לא מגיע לשום ישיבה?     

ד"ר עידית חנוכה: הוא רשום לדיון

רועי כהן: צריך לקבוע ש-25% מהמכרזים הממשלתיים יהיו מכרזים עבור עסקים קטנים

דוד ביטן: נקיים ישיבה, גם על נושא החסמים במכרזים, גם על נושא חברות הניקיון וגם על סמכויות הרשות

דוד ביטן:  אנחנו רוצים להתקדם בעניין הזה

דוד ביטן:  דרך אגב, למה לרשות התחרות אין סמכויות?      

קריאה: יש לה רשות חוקרת

דוד ביטן: אני מדבר על סמכויות פשוטות

רועי כהן: צריך שיהיה להם רצון, כבוד היו"ר

ורוניקה רוזנברג: נקודה אחרונה, ברשותך, לגבי נושא המשבר החמור בענף הניקיון

ורוניקה רוזנברג:  גם בענף הניקיון יש מחסור גדול בידיים עובדות

ורוניקה רוזנברג:  מבין כל המקצועות, הניקיון הוא המקצוע שהכי מאתגר למשוך ולגייס אליו עובדים

ורוניקה רוזנברג:  עשינו פיילוט עם שירות התעסוקה כדי לבחון האם אפשר לעודד עובדים ישראלים, והוא נכשל

ורוניקה רוזנברג:  לנו פחת ואוטומציה לא יסייעו

ורוניקה רוזנברג:  אנחנו זקוקים לעובדים

דוד ביטן: ישבתי עם שר האוצר השבוע לגבי עובדים זרים בתחום החקלאות, ויש לו אוזן קשבת גדולה מאוד לעניין הזה

דוד ביטן:  אי אפשר לעשות את זה רק בחקלאות; זה יקטין הוצאות גם ביתר העסקים

דוד ביטן:  כמו ששמעתי ממנו – הולכת להיות בשורה טובה מאוד בעניין הזה

דוד ביטן:  אין שום סיבה שנשלם פנסיה לאנשים שבאים לעבוד שנתיים במדינת ישראל; זה מגדיל את ההוצאות

דוד ביטן:  הוא באמת הולך להביא פה רפורמה

ורוניקה רוזנברג: וגם עובדים פלסטינים לענף הניקיון

דוד ביטן: יש גם מכסה לעובדים פלסטינים, נכון?     

ורוניקה רוזנברג: אין מכסה לניקיון

ורוניקה רוזנברג:  זו הבעיה

ורוניקה רוזנברג:  צריך לאשר מכסה לענף הניקיון

דוד ביטן: הבעיה בעובדים הפלסטינים היא שרוב העבודה היא בבתי ספר, ולא רוצים שהם - - -     

ורוניקה רוזנברג: ממש לא, אבל זה לדיון שנעשה על המשבר בענף הניקיון

דוד ביטן: בסדר

דוד ביטן:  הנושא הבא, התאחדות התעשיינים

דוד ביטן:  מי מייצג אותם? בבקשה

שלום דנינו: רק ניתן סדרי גודל: אנחנו מדברים על כ-1,500 מפעלי תעשייה קטנים ובינוניים

מיטל פרי: יותר

מיטל פרי:  עו"ד מיטל פרי, מנהלת קשרי ממשל בהתאחדות התעשיינים

מיטל פרי:  מתוך כ-1,800 חברות ומפעלים בהתאחדות, כ-70% הם קטנים ובינוניים

מיטל פרי:  אני רוצה להצטרף למה שאמרה כאן עו"ד רוזנברג; זה לא רק לחברות הניקיון

מיטל פרי:  לא מזמן עברו התקנות של הגדלת הפטור בסכומים של מכרזים ממשלתיים, ויוצא שכל העסקים הקטנים והבינוניים נפגעים מזה, בנוסף לתנאי סף בלתי אפשריים, כמו דרישות ניסיון למיניהן

מיטל פרי:  זה מכניס לפעמים אפילו יבואנים גדולים

מיטל פרי:      גם מוסר התשלומים הוא נושא שרלוונטי גם למפעלי התעשייה

דוד ביטן: את מתכוונת לכוח אדם?     

מיטל פרי: כוח אדם זו סוגייה נפרדת

מיטל פרי:  היא דיברה על הנושא של השוטף +, שהנפגעים הכי גדולים הם העסקים הקטנים והבינוניים

מיטל פרי:  לגבי מענקי ייצור מתקדם: היום התקציב עומד על פחות מ-50 מיליון שקלים

מיטל פרי:  זה לא מספיק וצריך להכפיל אותו

מיטל פרי:  דיברנו על זה עם חבר הכנסת דנינו, שאגב, זו שוב הזדמנות להודות לך על היוזמה החשובה הזו

דוד ביטן: מה עם האוצר?     

שלום דנינו: זה דווקא בכלכלה, לא באוצר

דוד ביטן: הכל זה האוצר, הם שולטים במדינה

מיטל פרי: הדבר החשוב יותר הוא הנושא של החלוקה לשתי פעימות

מיטל פרי:  מי שהכי נפגעים מזה הם העסקים הקטנים

דוד ביטן: מה התקציב לכך? 50 מיליון ₪?     

מיטל פרי: אם אני לא טועה

מיטל פרי:  הבעיה העיקרית היא שבאים אליך שבועיים לפני, ואז עסקים קטנים לא מספיקים להיערך לכך; יש אי ודאות

מיטל פרי:  לכן, ביקשנו שזה יהיה - - -     

אוריאל לין: אני תומך בכל ההמלצות וההחלטות של התעשיינים, אבל אני מבקש להחיל אותן על כל המגזר העסקי

אוריאל לין:  לצאת, אחת ולתמיד, מן התפיסה המפלה ששלטה בכלכלת המדינה מזה 72 שנים

אוריאל לין:  לא יכול להיות שעסק שמייצר מקומות עבודה ותורם לתוצר, בסיכון שלו, יקופח לעומת ענפים אחרים

שלום דנינו: אתה צודק ב-100%

שלום דנינו:  הדברים עלו במסגרת השיח עם ארגון כזה או אחר, אבל הכוונה היא שכמובן שהם רק שליחים של המשימה הזו, וזה צריך לחול על כולם

אוריאל לין: אני מודה לך מאוד, ח"כ דנינו

אוריאל לין:  אני ציינתי את הנקודה הזו משום שכחוט השני, מאז שקמה מדינת ישראל, תמיד הונהגה מדיניות כלכלית מפלה, בלתי צודקת ובלתי הוגנת, שפגעה באותו המגזר שעליו אתם רוצים להגן

דוד ביטן: אוקיי

דוד ביטן:  האוצר, זה עניין שהוא באמת שלכם

גל ברנס: נושא התקציב הוא באחריות משרד הכלכלה

גל ברנס:  יש לו תקציב והוא יכול לחלק אותו כראות עיניו

גל ברנס:  הנושא של להודיע מספיק זמן מראש: בשנים האחרונות, היו עניינים, בעיקר של תקציב המשכי ודברים נוספים, שעיכבו את הפרסום

גל ברנס:  אנחנו תומכים בזמן פרסום כמה שיותר ארוך

דוד ביטן: מי אחראי על זה? משרד הכלכלה?     

נעמי הימיין רייש: זו ספציפית אחריות של רשות ההשקעות של משרד הכלכלה

דוד ביטן: אז תגדילו את התקציב

דוד ביטן:  זה נגמר עוד באמצע השנה, אז מה זה אומר? זה עוזר

דוד ביטן:  עד לישיבה שלנו איתכם – תבואו עם תשובה

דוד ביטן:  אם צריך לדבר עם השר – אני מוכן

דוד ביטן:  הם הפילו את זה עליכם מבחינה תקציבית, אבל גם הם יכולים לעזור קצת

דוד ביטן:  לא יקרה להם כלום

גל ברנס: אנחנו סגרנו תקציב עם משרד הכלכלה

גל ברנס:  יש לו מקורות והוא יכול לחלק אותם איך שהוא רוצה

דוד ביטן: בסדר

דוד ביטן:  הקצאת קרקע

דוד ביטן:  המכרזים הם משלושה וחצי דונם?     

שלום דנינו: לא הספקתי לבדוק את זה מול איציק ולראות שזה באמת נכון

שלום דנינו:  אני לא מכיר את המגבלה הזו, אבל הם אומרים לי, מהניסיון שלהם, שזה מה שקורה

דוד ביטן: הם יכולים להתאחד בהגשת המכרז

דוד ביטן:  שניים, שלושה, ארבעה, ואז הם מתחלקים

דוד ביטן:  קשה מאוד למנהל להתחיל לעשות מכרזים של חצי דונם; בבתים הם כן עושים

דוד ביטן:  למעשה, הם יכולים לעשות גם במכרזים כמו שהם עושים בבתים, אבל זה נושא שצריך לבדוק אותו

מיטל פרי: דבר נוסף, והוא הליבה, הוא נושא מדרג הרגולציה וההקלה

מיטל פרי:  צריך לעשות פרק בכל הנושאים למפעלים ולעסקים קטנים ובינוניים

מיטל פרי:  אחת הדוגמאות שהעלנו בפני חבר הכנסת דנינו היא של מפעל קטן שצריך להביא ממונה בטיחות, שעולה בסביבות ה-8,000 ₪ בחודש; זה מאוד מעמיס על עסק קטן

מיטל פרי:  אנחנו הצענו פתרונות, כמו להגדיל את הפטור עד ל-150 עובדים לעסק ולמנות את אחד העובדים לתפקיד הזה, נוסף על תפקידו

מיטל פרי:  אי אפשר להשוות חברת הייטק קטנה, ששם הבטיחות נדרשת פחות, לעומת מפעל שמתעסק עם תעשייה כבדה

מיטל פרי:  צריך איזה שהוא מדרג שיהיה ריאלי והגיוני

דוד ביטן: מי קובע את הבטיחות? משרד העבודה?     

שלום דנינו: כולם נוגעים בזה

שלום דנינו:  הרישיון של הרשויות - - -     

מיטל פרי: גם כיבוי אש, כמו שמצוין כאן

מיטל פרי:  לפעמים יש חוסר קורלציה בנושא של לחץ המים בספרינקלרים: נדרש אישור של כיבוי אש בשביל רישוי עסקים, וגם כאן יש הכבדה, כשהספרינקלרים לא מחוברים עד הקצה

מיטל פרי:  זה באחריות העירייה

שלום דנינו: מי אחראי להביא את לחץ המים עד לקצה הבניין?     

דוד ביטן: תאגיד המים

שלום דנינו: ואם אין לחץ?     

דוד ביטן: מחייבים אותך בצינור מיוחד

מיטל פרי: הרבה פעמים אלה סוגיות לא פתירות

דוד ביטן: הכל פתיר, אבל זה עולה כסף

מיטל פרי: צריך לארוז את זה בנושא של רישוי עסקים

דוד ביטן: נגיד, 3 צול? 5 צול? את כיבוי אש זה לא מעניין; הוא רוצה לחץ

מיטל פרי: אדוני היו"ר, אני מכירה עסק בירושלים שלחץ המים באזור שלו לא היה מספיק גבוה בשביל להפעיל את הספרינקלרים, וכיבוי אש אמרו לו: "תעשה ספרינקלרים בלי לחבר אותם למים, פשוט שיהיו לך ספרינקלרים"

מיטל פרי:  לא בינתיים

דוד ביטן: בסוף יהיה לחץ מים, אבל אמרו לו: "בינתיים אנחנו לא נותנים לך פטור, תעשה את זה", כי בדרך כלל אפשר לעשות את זה כשמקימים את העסק, ולא אחרי שנתיים-שלוש

דוד ביטן:  בדרך כלל הם לא מסכימים לדבר כזה

מיטל פרי: זה לא מה שאנחנו שומעים מהשטח

דוד ביטן: הם לא נותנים רישיון עסק וטופס 4

דוד ביטן:  כבר בטופס 4 דורשים את זה

דוד ביטן:  מה זה מדרג רגולציה? לתת פרק נפרד לעסקים קטנים?     

מיטל פרי: זה בדיוק מה שאמרתי עכשיו באופן כללי, והכנסתם את זה בתוכו

מיטל פרי:  זה כללי לכל הנושאים

דוד ביטן: יש לכם איזו הצעה שלעסק קטן תהיה פחות רגולציה?     

מיטל פרי: כשזה מגיע לעסקים קטנים ובינוניים, צריך לעשות חישוב - - -

מיטל פרי:  כמו, למשל, בנושא של הערבויות

שלום דנינו: האחראי בטיחות; אם יש לך עשרה אנשים וצריך עוד אחד - - -     

דוד ביטן: הטענה היא שלעסק קטן ולעסק גדול יש את אותה הרגולציה?     

גל ברנס: אנחנו מסכימים שזה לא הגיוני

גל ברנס:  העברנו חוק בשנה שעברה שקובע איך עושים רגולציה במדינה

דוד ביטן: בחוק ההסדרים?     

גל ברנס: בחוק ההסדרים

גל ברנס:  אחד העקרונות הבסיסיים בו הוא שחייב לעשות הבחנה, ככל שהיא רלוונטית, בין עסק גדול לעסק קטן

דוד ביטן: אז למה הטענה הזו עולה עוד הפעם אחרי החוק שלכם?     

גל ברנס: רגולציה עובדת בזרם ובמלאי

גל ברנס:  את המלאי צריך לשנות, ואת הזרם, כל מי שיעשה – יטפל בזה

גל ברנס:  גם בחוק ההסדרים הקרוב אנחנו עושים שינוי מאוד גדול ברשות המיסים, והקלה בירוקרטית על כל העסקים שנקראים "עוסקים זעירים"

דוד ביטן: אתה אומר שאחרי החוק החדש עלו שתי בעיות שהחוק לא נותן להן פתרון?     

גל ברנס: יש בעיה, שקיימת שנים רבות, של הבחנה בין עסק גדול לבין עסק קטן ובינוני ברגולציה; אם זה בכבאות, בהכנת הסביבה או בזרוע העבודה

גל ברנס:  זה משהו שצריך לטפל בכל מלאי הרגולציה כדי לתקן אותו

גל ברנס:  עבר חוק שאומר לרגולטורים שהם חייבים לעשות את זה - - -     

דוד ביטן: הם עשו את זה?     

גל ברנס: רשות המיסים הם הראשונים לעשות שינוי כזה גדול בעקבות החוק

דוד ביטן: מי מבין בזה באיגודים ובארגונים? מישהו שמבין יכול לתת לנו את הנתונים ואת מה שצריך לתקן?     

אוריאל לין: לא תמיד אפשר להפריד בין עסק קטן לבין עסק בינוני וגדול

אוריאל לין:  יש הרבה כללים שזה לא נכון גם לעשות את ההפרדה

אוריאל לין:  הכוונה היא בעצם שזה יהיה כללי, לא על פי עסק, משום שזה יכול לפגוע - - -     

דוד ביטן: אבל עסק קטן צריך להשקיע המון שעות

אוריאל לין: זה לא רק שאלה של חוקים

אוריאל לין:  זו גם שאלה של התנהלות של רשויות המדינה

אוריאל לין:  כשרשות המדינה רואה שמדובר בעסק קטן שההון כבד עליו, היא צריכה, בשיקול דעת - - -     

דוד ביטן: אין להם שיקול דעת

דוד ביטן:  את מכבי האש לא מעניין כלום; הם רוצים את מה שהם רוצים

דוד ביטן:  הייתה שריפה בפתח תקווה, אתה זוכר? של הסופר? מאותו הרגע הם נתנו לך כ-100 הוראות רגולטוריות ולא עניין אותם כלום

דוד ביטן:  זו הבעיה שלנו, אף אחד לא לוקח אחריות

גל ברנס: בשנה האחרונה תוקן צו רישוי העסקים, וזה יצר הקלה משמעותית להמון עסקים קטנים, לפי הרלוונטיות שלהם

גל ברנס:  בכבאות קבעו לפי גודל המבנה

גל ברנס:  נעשתה עבודה די משמעותית; יש עוד הרבה לעשות, יש אינסוף רגולציה, וצריך לעבור דבר-דבר ולתקן אותו

דוד ביטן: מי נותן לרגולטורים איזה שהוא מתווה שהם יצטרכו לפעול לפיו? שיסביר להם מהו שיקול הדעת הרלוונטי המצופה מהם?     

גל ברנס: הוקמה רשות הרגולציה, שאמורה, בין היתר, לעסוק בדברים האלה

דוד ביטן: מה זה רשות הרגולציה?     

נעמי הימיין רייש: רשות הרגולציה זו רשות חדשה שקמה בחוק - - - הקודם, ברשותו של יואל בריס

נעמי הימיין רייש:  היא אמורה לבחון את כל הרגולציה ב - - -     

דוד ביטן: יש לנו דיון על רגולציה

דוד ביטן:  תזמיני גם אותו לדיון הזה, ונתייחס גם לבעיות האלה שעולות פה

נעמי הימיין רייש: בכל מה שנוגע לעסקים קטנים, הסוכנות לעסקים קטנים מעבירה עמדות, ונמצאת בשיח מול כל משרדי הממשלה שמוציאים רגולציה של לה השפעה על עסקים קטנים

נעמי הימיין רייש:  עובדים איתה על הטמעת שינויים והתאמות - - -     

דוד ביטן: לדעתי צריך הוראות נוהל

דוד ביטן:  צריך שיהיה איזה שהוא גוף ממשלתי שיבוא ויגיד להם מה מצפים מהם; למכבי אש, לעסקים קטנים או גדולים ולכל מי שצריך

דוד ביטן:  יש הבדל בין עסקים

שלום דנינו: גם בגודל וגם באופי

אוריאל לין: אני לא רוצה לדבר על אוטופיה, אלא על המציאות

אוריאל לין:  באוקטובר 2014, קיבלה ממשלת ישראל החלטה פשוטה ביותר, שאומרת: אנחנו נוריד את עול הרגולציה ב-5% מדי שנה, למשך חמש שנים

אוריאל לין:  זה לא בוצע

אוריאל לין:  למה? משום ששרי ממשלה לא כל כך מצייתים להחלטות ממשלה, וכל אחד חושב איך יהיה מעמדו כלפי הציבור

אוריאל לין:  יש לנו רשויות רגולטוריות; הן מייצרות את הרגולציה

אוריאל לין:  למשל: הרשות להגנת הצרכן

אוריאל לין:  היא הוקמה לפני בערך כ-20 שנה

אוריאל לין:  מאז, הוכללו כ-60 תיקוני חקיקה בחוק הגנת הצרכן, עם הכבדות בלתי פוסקות, לא רק על עסקים גדולים, אלא גם על זעירים, קטנים ובינוניים

אוריאל לין:      לאחרונה, הוקמה רשות ההסדרה, ללא סמכויות

אוריאל לין:  הם לא יכולים להגיד: "הרגולציה הזו היא פסולה"; הם יכולים לייעץ, זה לא מחייב

אוריאל לין:  בסופו של דבר, ההצעה המקורית הייתה לתת להם סמכויות

אוריאל לין:  בחוק ההסדרים הקודם שהועבר לא ניתנו להם סמכויות

אוריאל לין:  אני חוזר להחלטת ממשלה, שהייתה החלטה נכונה וצריך ללכת בעקבותיה

אוריאל לין:  מי שהגה אותה הוא ראש הממשלה כיום, שאמר: "אני נכנס לג'ונגל של הרגולציה עם מצ'טה, וחותך בו"

אוריאל לין:  בסופו של דבר, הרגולציה עלתה, ואנחנו צריכים לדעת להסיק מסקנות למה

קריאה: מה שאני מבקש זה שהרגולציה תחול גם על ענפי השירותים והפיננסים

קריאה:  זה מאוד חשוב

רונן לוי: אנחנו, כארגון, הצלחנו להוריד את הרגולציה; אנחנו עובדים על זה לאורך חמש שנים

רונן לוי:  המנכ"ל שלי ישב יחד עם הבט"פ, משרד הפנים והרשות לרגולציה, והורדנו דרישות של כמעט 5 מיליארד ₪ על המוסכים

רונן לוי:  לכן, הרשות כן עובדת, וגם הבט"פ

רונן לוי:  פשוט צריך להיפגש איתם ולעבוד על זה

שלום דנינו: יש עוד נציגה מהממשלה

שלום דנינו:  רוצה להגיד כמה מילים?     

תמר ראובני: תמר, רישוי עסקים במשרד הפנים

תמר ראובני:  אנחנו מטפלים בכל הליך הנפקת רישיון העסק, ועשינו הקלה משמעותית על עסקים קטנים ובינוניים

תמר ראובני:  הוועדה להסדרה של רשות ההסדרה רק מתכללת את הנושא הזה מול נותני האישור, שדנים בתנאים ובדרישות

תמר ראובני:  זאת אומרת, הם הגורם שאיתו צריך לדבר

דוד ביטן: מאז שחוקקנו את החוק של רישוי עסק - - -     

תמר ראובני: זה הקל משמעותית, חד משמעית

דוד ביטן: איגוד לשכות המסחר

דוד ביטן:  בבקשה, אוריאל

אוריאל לין: תודה רבה

אוריאל לין:  כבוד היו"ר, אם אנחנו רוצים לעזור לעסקים קטנים, בינוניים או זעירים, אנחנו צריכים לחשוף את האמת במערומיה

אוריאל לין:  הייתה ועדה בין-משרדית, שישבה במשך למעלה משנתיים, כדי להעלות את הפריון במגזר המסחר והשירותים

אוריאל לין:  אחת מההמלצות שלה הייתה לבטל את הפטור ממע"מ בייבוא אישי

אוריאל לין:  הפטור ממע"מ בייבוא אישי גורם לעוול בלתי נסבל לעסקים קטנים וחלשים

אוריאל לין:  למה? אני אומר כך: כשאתה מוכר מוצר, אתה תחויב במס ערך מוסף של 17%

אוריאל לין:  אם מייבאים את אותו המוצר מספקים גדולים מחו"ל – הם לא ישלמו מס ערך מוסף

דוד ביטן: אתה מדבר על האינטרנט?     

אוריאל לין: לא רק באינטרנט; זה לא משנה אם זה באינטרנט או בייבוא אישי פיזית

אוריאל לין:  מדובר בעיקרון שאומר דבר מאוד פשוט: אתה, עסק קטן, לא תהיה בתנאי תחרות זהים עם הספקים הגדולים בחוץ לארץ, אלא בתנאי נחיתות

אוריאל לין:  באותו מוצר עצמו שאתה מוכר – אתה תחויב ב-17%

אוריאל לין:  הספק הגדול, שמוכר את זה בייבוא אישי, לא יחויב ב- 17%

אוריאל לין:  הנושא הזה הוא עוול איום לעסקים הקטנים; אתה שולל מהם את הזכות הבסיסית לתחרות

אוריאל לין:      מה קרה בעולם? החליטו לבטל את הפטור, והחליטו לבטל את הפטור באירופה

אוריאל לין:  באירופה הפטור היה על משלוחים של כ-22 יורו, ובישראל הפטור הוא על משלוחים של כ-75 דולר; זהו סכום גבוה מאוד

אוריאל לין:  אומרים לנו במשרד הכלכלה: "אנחנו רוצים לאמץ את המודל האירופאי"

אוריאל לין:  המודל האירופאי החליט לבטל את הפטור, משתי סיבות

אוריאל לין:  הוא אמר: "א', הפטור הזה פוגע במגזר העסקי שלי, ו-ב', הפטור הזה גורם לי להפסד הכנסות מדינה"

אוריאל לין:       הבה נבין דבר נורא פשוט: מע"מ בישראל הוא בעצם מס טוטאלי

אוריאל לין:  הוא מוטל על כל שירות ועל כל מוצר

אוריאל לין:  אם צרכתי חשמל, מים או תרופות – אני משלם מס ערך מוסף

אוריאל לין:  על מזון אני משלם מס ערך מוסף, חוץ מעל ירקות ופירות

אוריאל לין:  על מה אני לא משלם מס ערך מוסף? על מה שקניתי מספקים זרים בחו"ל

אוריאל לין:  ריבון העולמים, כמה זמן אפשר להשליך את העוול הזה על המגזר העסקי שלנו?     באים אליי ספקים זרים בחו"ל ואומרים לי: "תגיד לי, אתם טיפשים? אתם לא מבינים מה אתם עושים? אתם נותנים לי יתרון של 17% על פני השוק שלכם"

אוריאל לין:  אלה לא רק מוכרים, אלא כל מי שמייצר ומוכר מוצרי צריכה

אוריאל לין:  הם אומרים: "אתה נותן לי יתרון של 17%? מה אתה חושב, שאני מעניק את היתרון הזה במלואו לציבור שלכם? לא

אוריאל לין:  אני מעלה קצת את המחירים"

אוריאל לין:  מה אנחנו עושים? אנחנו מייצרים מקומות עבודה בחו"ל, מעודדים את הצמיחה בחו"ל ונותנים להם אפשרות להעלות מחירים

אוריאל לין:  זו האמת

אוריאל לין:      אף אחד לא התכחש לאמת הזו לפני שנים, מסיבה אחת: קיים חוסר אומץ פוליטי

אוריאל לין:  כל הזמן אמרו לי: "עומדות להגיע הבחירות

אוריאל לין:  אנחנו לא יכולים עכשיו לבטל"

אוריאל לין:  איפה מעט אומץ פוליטי? איפה יושר כלפי העסקים החלשים? כבוד היו"ר, אני אומר לך באחריות הכי גדולה: העוול הזה, האפליה הזו, פוגעת בעסקים קטנים יותר מכל דבר שנוכל לעשות עבורם

אוריאל לין:  חייבים להפסיק את זה, משום שגם ועדה בין-משרדית וגם האיחוד האירופאי המליץ להפסיק את זה

דוד ביטן: האוצר, אתה יכול להסביר את הנתון הזה?     

גל ברנס: כן

גל ברנס:  ניתן בעבר פטור; זה פטור שהוא מאוד מיושן, ובעבר ניתן לעניין של העברת מתנות

גל ברנס:  מעת לעת הוא הורחב לסכומים גדולים, וכיום הוא פטור של עד 75 דולרים

דוד ביטן: אם אני מייבא ב-75 דולרים?     

גל ברנס: בעיקר הרכישות שנעשות באינטרנט; מאמזון, אלי אקספרס

אוריאל לין: לא רק אינטרנט – ייבוא אישי

גל ברנס: בעיקר

גל ברנס:  הסכום העיקרי מגיע משם

גל ברנס:  זה יוצר אפליה הפוכה על העסק המקומי

גל ברנס:  בדרך כלל אנחנו עושים מכס כדי להגן על יצרנים מקומיים, אז פה התוצאה של זה היא סוג של תוצאה הפוכה; אנחנו עושים מכס דווקא על היצרנים המקומיים

גל ברנס:  המשמעות של זה, מנגד, היא משמעות של יוקר מחיה

דוד ביטן: מי קונה שם? בעיקר צעירים?     

גל ברנס: קונה מי שקונה באינטרנט; לדעתי הם היקף די ניכר

דוד ביטן: מה הם קונים?     

גל ברנס: הכל

גל ברנס:  כל מה שעולה עד 75 דולרים

דוד ביטן: מה העמדה שלכם לגבי העניין הזה?     

גל ברנס: אין לי עמדה כמשרד האוצר

גל ברנס:  זה עניין שצריך גם לבדוק אותו עם השר

גל ברנס:  ככלל, בעבר של גורמי המקצוע בממשלה שצוינה בדו"ח הייתה לבטל את הפטור הזה

אוריאל לין: לבטל את הפטור על ייבוא אישי, ולא לבטל את הפטור על שירותי בולאות

אוריאל לין:  זה מה שייתן צמיחה אמיתית למשק שלנו

דוד ביטן: יש פה בעיה - - -     

אוריאל לין: אין פה בעיה, כולם הסכימו, כל השרים וכל הפרקליטות הבכירה

אוריאל לין:  צריך רק אומץ פוליטי

דוד ביטן: יש לך איזו התייחסות לסעיפים? מי רוצה להתייחס?     

איתי וקסלר: צוהריים טובים, אני איתי וקסלר, מנהל המוצרים בחטיבה העסקית של חברת ישראכרט

איתי וקסלר:  ההתייחסות שלנו היא לסעיף 24, לגבי העמדת אשראי לעסקים קטנים

איתי וקסלר:  היום אין לנו גישה למאגר אשראי של עסקים קטנים, לעומת בנקים וגופים

איתי וקסלר:  אנחנו, בישראכרט, שמנו לנו למטרה את קידום העסקים הקטנים ומציאת פתרונות, ואנחנו עובדים פה בשיתוף עם חברינו מלה"ב

איתי וקסלר:  אחד הכשלים והקשיים שיש לעסקים קטנים הוא קבלת אשראי

איתי וקסלר:  כדי שאנחנו נוכל להעמיד להם אשראי שיוכל לעזור להם – אנחנו צריכים גישה למאגר

רועי כהן: פשוט הדירו אותם מהמאגר

רועי כהן:  זה בעצם לא מאפשר לעסקים קטנים, שמודרים מאשראי מהבנקים - - -     

דוד ביטן: מאגר של מי? של הבנקים?      

איתי וקסלר: אנחנו לא יכולים להעמיד תחרות לעסקים הקטנים כי אנחנו ממודרים

רועי כהן: אין להם את המידע שיש לבנק

דוד ביטן: אני יודע שתיקנו את החוק בזמן האחרון, לא?     

נעמי הימיין רייש: בהסדרים, מבקשים מהנגיד לדווח פעם בשנה מה הסטטוס של הקמת אותו מאגר

דוד ביטן: אני יודע שמקימים את המאגר הזה

איתי וקסלר: המאגר קיים

איתי וקסלר:  מדובר על מידור של חברת האשראי

אורית זוארץ: כיום קיים מאגר אשראי רק על - - -     

דוד ביטן: לא על עסקים

אורית זוארץ: לא על עסקים

אורית זוארץ:  הנגיד החליט לפני שנה שהוא הולך לעשות את זה, בסיבוב הקודם של ההסדרים - - -     

דוד ביטן: רק שהוא לא עושה את זה

דוד ביטן:  טוב, הוא עסוק בהעלאת הריבית, זה מה שמעניין אותו עכשיו

אורית זוארץ: מה שאנחנו מבקשים פה, בעצם, זה - - -         

איתי וקסלר: אני ממשיך את מה שהיא אומרת

איתי וקסלר:  מבקשים לחייב את בנק ישראל לעמוד בלוחות זמנים, לא לגרור פה את הרגליים ולאפשר לנו את הגישה הזו למאגר, כדי שבאמת נוכל לעזור בהעמדת האשראי לעסקים הקטנים, לפרילנסרים ולעצמאים, ולא רק למי שהוא חברת בע"מ

דוד ביטן: ראש הממשלה הוציא הודעה שלפיה אי אפשר לבקר את נגיד בנק ישראל

דוד ביטן:  איך אתה רוצה שאני אעמיד לו תנאי ללוחות זמנים?      

איתי וקסלר: אני לא נכנס לפוליטיקה

דוד ביטן: אנחנו כן רוצים

דוד ביטן:  האוצר, פתאום אתם לא יודעים ללחוץ על נגיד בנק ישראל?     

גל ברנס: אני לא מכיר את הנושא, כי זה צוות פיננסים

גל ברנס:  אני יכול לבדוק ולחזור עם תשובה

דוד ביטן: תטפל בזה

דוד ביטן:  אנחנו בעד מה שאתה אומר, ונכניס את זה להחלטות שלנו בסוף

דוד ביטן:  אני מבקש כבר להוציא מכתב לנגיד בנק ישראל, כי הוא בעד זה שאנחנו מבקשים לוחות זמנים על מנת שזה יקרה

רועי כהן: אדוני היו"ר, אני מחזק את דבריו של ידידי, אוריאל לין, לגבי הפטור ממע"מ

רועי כהן:  לא רק שזה פוגע בעסקים הקטנים – זה פוגע ביצרנים המקומיים, ביצרני האופנה

רועי כהן:  זה ענף שנכחד כתוצאה מזה; זה ענף שמעסיק למעלה מ-50,000 עובדים

דוד ביטן: אתם במקרה הולכים על משהו שהאוצר תומך בו

דוד ביטן:  למה? הוא לא נותן פטור בשום מקום; פה הוא נתן פטור, והוא מצטער על זה מהיום הראשון

רועי כהן: אתה אמרת שיש אכיפה; צריך להגיד את האמת – אין אכיפה על 75 הדולרים; זה פרוץ

רועי כהן:  הדבר הזה יצא מכלל שליטה; זה אובדן הכנסות של המדינה של למעלה מ-4 מיליארד ₪

רועי כהן:  עם הכסף הזה היה אפשר לעשות דמי אבטלה לעצמאים, פחת מואץ וקיזוז הפסדים לאחור

רועי כהן:  מתעסקים איתנו עם החור שבגרוש, אבל את מה שאנחנו מביאים להם, ושאפשר לתת בו מענה ועזרה – הם לא יודעים לעשות

אוריאל לין: רק אומץ

אוריאל לין:  טיפת אומץ

רועי כהן: את 4 מיליארד השקלים שמפסידים אפשר לייעד, להקים קרן לעזרה לעסקים קטנים

אוריאל לין: או להוריד את תעריפי החשמל והמע"מ בפריפריה

דוד ביטן: אתה רוצה להגיד עוד משהו, דנינו?     

שלום דנינו: כן

שלום דנינו:  אוריאל לין מדבר ברמת המאקרו, ואנחנו ישבנו עם האנשים שלו על סעיפים ספציפיים

שלום דנינו:  אני מציע שאם נקיים דיון נוסף, שישראלה - - -      

אוריאל לין: אני בכוונה נגעתי בנושא

אוריאל לין:  זה ייצור את ההגנה על העסקים הקטנים

דוד ביטן: מי אחראי על הקרן? למה יש לעסקים טענות על הקרן? הגדלת הקרן בערבות המדינה, הגמשת תנאי קבלה לקרן, כל הדברים האלה

דוד ביטן:  כמה כסף יש בקרן?     

גל לנדו: נעים מאוד, גל לנדו, מנהל מחלקת ערבויות מדינה

גל לנדו:  קודם כל, אני נתקל בטענות האלה לראשונה

גל לנדו:  הוקמה קרן חדשה לפני חודשיים וחצי, בגובה של 6

גל לנדו: 5 מיליארד ₪

גל לנדו:  היא פועלת יחד עם המון גופי אשראי; הרחבנו את גופי האשראי באופן משמעותי כדי שתהיה נגישות וזמינות הרבה יותר גבוהה :גופים בנקאיים וחוץ בנקאיים, ולראשונה הכנסנו גם חברת אשראי P2P

גל לנדו:  הפחתנו את הבטוחות הנדרשות מהעסקים כשהם מבקשים הלוואה בערבות מדינה והגדלנו את ערבות המדינה לכל הלוואה

גל לנדו:  עשינו המון שינויים

גל לנדו:  הקרן התחילה לפעול באמצע דצמבר; אנחנו ממש בהתחלה

גל לנדו:  אני מקווה שבחודשים הקרובים - - -     

דוד ביטן: אתה קיבלת את החוברת?     

גל לנדו: אני ראיתי אותה לראשונה

דוד ביטן: מה שאני מבקש זה שכל אחד במשרדי הממשלה וכל גוף שקשור לעניין ייתן תגובה למה שכתוב פה

דוד ביטן:  שיהיה לנו את זה מוכן לקראת דיון יותר רציני

דוד ביטן:  האוצר, אם אפשר גם עלויות תקציביות, כל דבר

גל לנדו: אין שום בעיה להתייחס להכל, אבל אלה המון דברים

דוד ביטן: אני יודע שזה עבודה

שלום דנינו: גל, עשינו במקביל שיחה איתך ורשמתי את עיקרי הדברים

שלום דנינו:  ממה שעלה שם, זה לא שהאוצר מעמיד 6 מיליארד ₪ ערבות מדינה – הוא מעמיד כמה מאות מיליונים על הקופה הגדולה הזו שהבנקים נותנים

שלום דנינו:  זה דבר אחד

שלום דנינו:  דבר חשוב נוסף שאמרתי לי, וחשוב שהארגונים ישמעו, הוא שאין מקרה שהקרן לא מספיק גדולה כדי להיענות עבורו

גל לנדו: מעולם לא קרה שנגמרה הקרן

דוד ביטן: אתם מחמירים את התנאים, אז הקרן לא נגמרת אף פעם

רמי בז'ה: אתה צריך להתגאות בזה שהקרן תיגמר; בזה שלא יהיה לכם כסף בסוף התקופה

רמי בז'ה:  הקרן לא נגמרת – אנחנו נגמרים

רועי כהן: למה אתה דורש ש-20% יעמדו בפיקדון, ועל זה האדם משלם ריבית? מאיפה נובע ההיגיון הזה?     

גל לנדו: יש בסוף בטוחות

גל לנדו:  אני לא אכנס למודל, אפשר לשבת אחד על אחד - - -     

רועי כהן: אנחנו אמורים להיות חלק מזה

רועי כהן:  הוקמה מועצה ציבורית שאנחנו היינו אמורים להיות חלק

רועי כהן:  אתה לא משחק בכסף שלך – זה הכסף שלנו

רועי כהן:  שאנחנו מעמידים, בצורה כזו או אחרת, עבור ציבור העצמאים והעסקים

רועי כהן:  בסופו של דבר, אתה שם תנאים שמחייבים תכנית עסקית; לוקחים מאיתנו דמי הקמת בקשה; אנחנו שמים 20% שאנחנו לא יכולים להשתמש בהם ומשלמים עליהם ריבית של 8%

רועי כהן:  איפה העזרה פה?     

אורן בוטא: ויש 40% דחיות

רועי כהן: אנחנו אמורים להיות חלק מהקרן הזו; על פי החוק, אנחנו צריכים להיות חלק מהמועצה הציבורית

רועי כהן:  לא התייעצו איתנו פעם אחת

דוד ביטן: אתם לא במועצה?     

רועי כהן: שום דבר

רועי כהן:  לא כינסו את המועצה הזו

אוריאל לין: לא מזמינים

רועי כהן: בסופו של דבר הם לא מעמידים פה באמת כסף

רועי כהן:  הם נותנים ערבות לבנק, שאם הדיפולט בבנק הוא בדרך כלל 0

רועי כהן: 5% – פה הדיפולט יהיה 5%

רועי כהן:  כלומר, אם הם יעמידו 10 מיליארד ₪, אולי במקרה הגרוע ביותר הם יצטרכו לשאת בעלות

רועי כהן:  אחרי שפירקו את העסק, לקחו אותם לבתי משפט וגמרו אותם – רק אז נכנסת ערבות המדינה של המדינה

רועי כהן:  הם לא נותנים את זה; רק אחרי שהבן אדם גמור, פושט רגל – רק אז הם מגיעים

אוריאל לין: וזה יושב על האובליגו של הבנק

רועי כהן: אם לקחת מיליון ₪, למה אתה צריך לשים פיקדון של 200,000 ₪ בבנק ולשלם על זה ריבית?      

דוד ביטן: זה באמת מוגזם

דוד ביטן:  אז לא נתת מיליון ₪, נתת 800,000 ₪

גל לנדו: כל עסק שלוקח הלוואה מעמיד בטוחות הרבה יותר גבוהות ממה שדורשים בקרן

דוד ביטן: אבל אם הוא יכול לקחת את זה מהבנק בתנאים יותר טובים מאצלך – הוא ייקח מהבנק

דוד ביטן:  הוא צריך אותך איפה שהוא לא יכול, לא איפה שהוא יכול, אלא אם כן הוא רוצה להשקיע; הוא בא לבנק ואומר: "אני רוצה להשקיע במכונות, זה עולה לי 4 מיליון ₪"

דוד ביטן:  הוא לא יכול לקבל את זה מהבנק במלואו אז הוא בא אליך

דוד ביטן:  אתה שם לו תנאים לא הגיוניים

דוד ביטן:  מה הפחד? מה כבר יכול להיות? אתה זוכר את הוויסות של המניות של הבנקים? המדינה באה ונתנה את כל הכסף בסוף

רועי כהן: זה הכסף של כולנו, כבוד היו"ר

דוד ביטן: הטענה שזה הכסף של כולנו היא לא הטענה

דוד ביטן:  יש חלוקה בסדרי עדיפויות; רוצים לתת את זה לכל מיני גורמים, לא רק לעסקים הקטנים

דוד ביטן:  צריך להגמיש את התנאים האלה, זה לא הגיוני

דוד ביטן:  עוד הפעם אני אומר "לא הגיוני", בסוף יגידו שאני בעד בג"ץ

דוד ביטן:  אתה מבין? אתם צריכים לתת אפשרות לאנשים לתת את ההלוואות האלה כמו שצריך

דוד ביטן:  20% הוא שם בצד? אז אתה לא נותן לו מיליון ₪, אתה נותן לו 800,000 ₪

דוד ביטן:  תגיד מראש שנתת לו 800,000 ₪, מה הבעיה?     

רועי כהן: אבל הוא משלם ריבית על כל המיליון

אוריאל לין: התוצאה הסופית היא סיוע לעסקים חזקים, ולא לעסקים חלשים

נעמי הימיין רייש: עסקים שמקבלים הלוואה בערבות המדינה אלה עסקים שלא הצליחו לקבל הלוואה רגילה מהבנק

דוד ביטן: אין בעיה

דוד ביטן:  למשל, אם אני רוצה להשקיע ולקנות מכונות שיש עליהן פחת ל-20 שנים, ובמקרה הזה הבנק לא נותן לי 4 מיליון ₪ אלא 3 מיליון ₪ - אז אני לוקח מיליון ₪ מערבות המדינה

דוד ביטן:  זה בסדר גמור, הם עוזרים לי לצמוח וכולם נהנים מזה

דוד ביטן:  בהשקעות, דרך אגב, אתם לא צריכים לשים תנאים גדולים

דוד ביטן:  זה שצריך להגיש תכנית עסקית זה בסדר גמור, אני לא רואה בעיה עם זה, אבל צריך לדעת האם יש בעיה של אשראי בהתנהלות; אם אתה לוקח את הכסף ופושט רגל יום אחרי זה

גל לנדו: להיפך, אנחנו בעד

שלום דנינו: בעניין הזה אולי שווה לשמוע את המכון לחקר כלכלי

שלום דנינו:  הם ניטרליים, הם לא מארגונים; הם באמת לטובת הכלכלה והמדינה לא מסבסדת אותם

רועי כהן: מהי ההחלטה של היו"ר לגבי המע"מ?     

דוד ביטן: לא יודע

דוד ביטן:  יש לזה צדדים לפה ולפה

דוד ביטן:  הנושא הזה יעזור לעסקים הקטנים, אבל זה לא יציל אותם

דוד ביטן:  עד שסוף סוף משרד האוצר ביטל מע"מ על משהו, אתה רוצה שאני אחזיר אותו?     

רועי כהן: אני רוצה שכשהוא יגיד לך: "אין לי כסף לכל הדברים האלה", אתה תגיד לו: "יש לך כסף

רועי כהן:  נתתי לך אותו"

רועי כהן:  הרי, מה הם באים ואומרים כל הזמן? "אין לנו אפשרות לתת להם כי זו פגיעה בהכנסות המדינה"

רועי כהן:  הנה אנחנו מביאים לכם פתרון; בואו ותעזרו לנו

רועי כהן:  הרי, מה זה פחת מואץ בשבילם? זו רק בעיה תזרימית

אורן בוטא: שייכנסו לגירעון בשבילנו

אורן בוטא:  אנחנו מהווים 55% מהתוצר, מספיק להתנצל

אורן בוטא:  600,000 אנשים מעסיקים 2

אורן בוטא: 5 מיליון עובדים

אורן בוטא:  אלה מספרים

אורן בוטא:  עם זה אנחנו צריכים לבוא ולהתנצל בפני האוצר? כשהוא אומר לנו, על כל דבר שאנחנו מציעים: "זה לוקח מהמיסים של המדינה"? ברור, כי אנחנו המיסים של המדינה

אורן בוטא:  זה גוזל מאיתנו את היכולת לפתח את העסקים שלנו, להעסיק עוד עובדים, וזה לא פייר

אורן בוטא:  יש פה עבודה אדירה, שלום, שעשית עם כולנו, וזה דבר שצריך להיות בכל משרד ממשלתי; כל משרד ממשלתי צריך להתייחס לכל סעיף וסעיף, לא רק בתקציב

אוריאל לין: שום משרד לא עשה את זה אף פעם

אורן בוטא: אנחנו מנוע הצמיחה האדיר של המשק, כולל חברות הייטק, שהולכות לקבל עכשיו סבסוד על ההפסדים שלהן; וטוב שכך, כי זה הכסף של כולנו

אורן בוטא:  אלה עסקים שאם הם יקרסו – המסעדות שסביבם יקרסו, ואנחנו, שנותנים להם שירות, נקרוס

רות זיו: אפשר להוסיף לערבות המדינה? קודם כל, לא דיברנו על העומס הבירוקרטי; זה כתוב פה בהטבה

רות זיו:  היום יש רק גוף מתאם אחד שעושה את הבדיקה, והוא ה-BDSK 

רות זיו:  אין לו מספיק כוח אדם, וזה יוצר צוואר בקבוק של עומס בירוקרטי אדיר על העסקים

רות זיו:  בעבר היו שתי חברות רו"ח שהיו עושות את זה, והמצב היה יותר טוב

כרמל גומא: דבר נוסף, אנחנו לא מדברים פה על הכמות: כמה עסקים מקבלים עזרה מהקרן בערבות מדינה? רק כמה אלפים בשנה; זו כמות נורא קטנה של עסקים, זה לא הגיוני

כרמל גומא:  היא דוחה כ-40% מהעסקים שמגיעים

דוד ביטן: למה רק מעט עסקים?     

רועי כהן: כי 40% נדחים

דוד ביטן: השאר נדחים? אולי הם לא מגישים בקשות? כמה מגישים בקשות?     

גל לנדו: היום מגישים כ-1,000-1,1000 בקשות בחודש

דוד ביטן: וכמה נדחות?     

גל לנדו: נדחות בכל התהליך בערך כ-40%

דוד ביטן: למה הן צריכות להידחות? זה לא מוגזם?     

גל לנדו: בסוף זו הלוואה

גל לנדו:  בודקים יכולת החזר, צורכי אשראי והיסטוריה בנקאית, ובסוף נדחות הלוואות

גל לנדו:  יש הלוואות שהן בסיכון גבוה או עסקים בלי כושר החזר

דוד ביטן: 40% מהעסקים שמגישים נמצאים בסיכון גבוה?     

גל לנדו: לקרן מגישים עסקים שנמצאים ברמת סיכון מאוד גבוהה

גל לנדו:  זו בדיוק המטרה של הקרן, אבל בסוף, יש עסקים שהם מסוכנים מדי

גל לנדו:  כל מי שמנהל עסק או מעורב יודע את זה הרבה יותר טוב ממני: לתת הלוואה לעסק שלא יכול להחזיר – זה אסון, כי מחר יבואו אליו וייקחו לו את הבית ואת הרכב, ויהיה הליך פשיטת רגל

גל לנדו:  אנחנו לא רוצים לתת כסף רע, ולכן בודקים עסקים

דוד ביטן: אילו ערבויות אתם דורשים מעסק כזה?     

גל לנדו: עסק מעמיד ערבות אישית של כל השותפים, ואת הבטוחה של ה-20% שדובר עליה קודם

דוד ביטן: חוץ מזה הוא נותן גם לבנק, כי הכסף הוא לא שלכם, אלא של הבנק

גל לנדו: זה רק לבנק

שלום דנינו: הם מגבים אותו בערך ב-6%

שלום דנינו:  400, 500, 600 מיליון ₪

שלום דנינו:  זה מה שהאוצר אומר שהוא מוכן לסכן

גל לנדו: זה לא מדויק, מנגנון הקרן הוא יותר מורכב: הוא כולל ערבות ברמת הלוואה בודדת לכל עסק - - -     

דוד ביטן: אני לא מבין אתכם

דוד ביטן:  יש לי בן דוד בפריז, שפתח עסק של וילונות לפני כ-15 שנה

דוד ביטן:  הוא ישב עם הבנק ושאלו אותו כמה עולה לפתוח את העסק

דוד ביטן:  הוא אמר להם: "800,000 פרנק", וקיבל הלוואה על הכל

דוד ביטן:  רק בישראל – כל דבר הוא סוף העולם

דוד ביטן:  אז איך אתם מסייעים לצמיחה בישראל בזה שאתם שמים קרן, אבל בשביל לקבל כסף מהקרן הוא יכול למות בדרך?     

שלום דנינו: גל, אתם יכולים גם לפענח את ה-40%, שהצלחתי להבין ממך רק את זה שהם נמצאים ברמת סיכון גבוהה

שלום דנינו:  אפשר לייצר איזה מודל שאומר לעסקים: "אני לא רוצה לסכן את כסף המדינה", שזה באמת נימוק חשוב, "ולכן אני מבקש ממך יותר הון עצמי", או למצוא דרכים איך גם הוא נותן יותר

דוד ביטן: יש ענפים שהם בסיכון

דוד ביטן:  למשל, הבנקים לא נותנים הלוואה למסעדות

דוד ביטן:  זו השקעה מאוד גדולה, ואם אתה לא מצליח – כל הכסף הלך

דוד ביטן:  יחד עם זאת, רוב העסקים הם לא בסיכון גבוה

אוריאל לין: אני הייתי שואל גם איזה מקרה

אוריאל לין:  היה מקרה שבו נתתם הלוואה והפסדתם?     

גל לנדו: בטח

גל לנדו:  6%

אוריאל לין: 6% זה מאוד נמוך

גל ברנס: זה פי עשרה מהבנקים

רועי כהן: אדוני היו"ר, פתרנו את זה בקורונה: הקמנו קרן לעסקים בסיכון גבוה

רועי כהן:  המדינה תמכה מלכתחילה בהבנה שזה יהיה 10% וייעדה לזה כסף

רועי כהן:  ידעו לתת את זה בקורונה והיה חשב כללי - - -     

דוד ביטן: היה שר אוצר שנלחם עם הפקידות

דוד ביטן:  ראש אגף התקציבים דאז רצה לתת רק 20 מיליארד ₪, ובסוף הוא נתן 160 מיליארד ₪

שלום דנינו: הכסף הזה, שלכאורה נתנו אותו ברמת סיכון גבוהה, עבר את ה-6%?      

גל לנדו: זה יעבור את ה-6%

גל לנדו:  אין עדיין נתונים, כי הדיפולט עם הכשל של העסקים קורה רק כמה שנים לאחר התהליך

גל לנדו:  העסקים היו בשנתיים Grace בהלוואות הקורונה ורק חזרו לשלם ב-2022

גל לנדו:  אנחנו רק בהתחלה עכשיו

דוד ביטן: בסדר

דוד ביטן:  עוד נחזור אל הקרן

דוד ביטן:  אני מציע שתבטלו את ה-20%; אין שום היגיון בזה

רועי כהן: או שלא תיקח עליו ריבית

דוד ביטן: כמה ערבות אתה נותן לו על ההלוואה?     

גל לנדו: 75%-90% ברמת ההלוואה

דוד ביטן: ואתה אומר לו לשים 20% בצד? אז אתה לא נותן לו 75%, אתה נותן לו 55%

דוד ביטן:  אם יש כישלון לעסק, ה-20% האלה הולכים אל הבנק או אליך?     

גל לנדו: זה לא 20%; אני לא יודע מה זה המספר הזה, אולי בקרנות הישנות

גל לנדו:  זה מקסימום 15%, ולחלק גדול מהעסקים – גם הרבה פחות

קריאה: זה לא נכון

קריאה:  זה 20%

גל לנדו: תסתכלו על תנאי הקרן החדשה

גל לנדו:   היו"ר דוד ביטן:היו"ר דוד ביטן:היו"ר דוד ביטן:היו"ר דוד ביטן:היו"ר דוד ביטן:היו"ר דוד ביטן:היו"ר דוד ביטן:<< אורח >> או 

דוד ביטן: נעבור לאיגוד המוסכים, בבקשה

רונן לוי: אנחנו רוצים להתחיל עם נושא 32, כי זה הנושא הכי דחוף ובהול עבורנו

רונן לוי:  ב-15 בפברואר הייתה כאן ישיבה מיוחדת בנושא הזה

רונן לוי:  אתה ביקשת ממשרד התחבורה, ממשרד האוצר ומהרשות הממונה על הביטוח לבוא תוך שבועיים עם פתרון

רונן לוי:  אנחנו כרגע באמצע מרץ, ועדיין אין פתרון

דוד ביטן: אני יכול להרגיע אותך: ועדת הכלכלה תביא הצעה לדיון לגבי השמאים ולגבי חברות הביטוח

רונן לוי: חייבים שהם יעצרו את הדיספוזיציה כרגע, כי ביום חמישי חברת הפניקס העלתה את ההשתתפות העצמית ל-10,000 ₪ או ל-20,000 ₪ בין מוסך הסדר לבין מוסך שלא בהסדר

רונן לוי:  מחסלים לנו את המוסכים תוך כדי

דוד ביטן: עוד שבועיים זה לא מה שיציל את המצב

רונן לוי: זה ממש כן

רונן לוי:  צריך לתת להם הוראה להפסיק בשלב זה, לעצור את כל מה שהם עושים כדי לחסל את המוסכים שלא נמצאים בהסדר, וכשזה יגיע לכאן לדיון, תהיה לכם יכולת להחליט האם אנחנו הולכים לחיסול המוסכים או לא

רונן לוי:      דבר שני, המוסכים סובלים הרבה שנים מכך שאנחנו מוסכים שדורשים גם רישוי לעסק, זאת אומרת, רישוי מוסך ספציפי, וגם רישום מקצועי

רונן לוי:  מצד שני, יש בישראל כ-7,000, אם לא יותר, מתקנים פיראטיים בבתים

רונן לוי:  אנשים מתקנים יותר ויותר במוסכים שהם לא חוקיים

רונן לוי:  משרד התחבורה לא נותן לזה מענה מספיק מבחינת כמות המפקחים שלו; יש בעיה בכלל בכניסה למגזר הערבי בפיקוח על התופעה הזו

רונן לוי:  מהחקירות שלנו, אנחנו מעריכים שמדובר באובדן הכנסות של כ-3 מיליארד ₪ למדינה

דוד ביטן: מהפיראטים?     

רונן לוי: כן

רונן לוי:  גם העניין של גניבות כלי רכב, בשביל הסחר בכלי הרכב שאנחנו מדברים עליהם, מוערך במעל 500 מיליון ₪ בשנה

רונן לוי:  זה כאילו למדינה לא אכפת

רונן לוי:  עלות החזקת מוסך היא לא מה שהיה פעם; זו עלות מאוד גבוהה

רונן לוי:  רק לפתוח מוסך מתחיל ב-800,000 ₪ עד מיליון ₪

רונן לוי:  המדינה עשתה חקיקה ענקית של איך צריך להגביל את העיסוק; בטיחות בדרכים וכד', אבל מצד שני, שוק הלא חוקיים הוא שוק שכמעט יותר גדול מאיתנו

רונן לוי:  חייבים לתת פתרון לדבר הזה; לעזור לנו וגם למדינה

רונן לוי:      פעם בחודש מפורסמות הבדיקות של הניידות של הבטיחות בדרכים, ואנחנו רואים שבאופן קבוע, כ-20% מכלי הרכב הנוסעים במדינת ישראל אינם בטיחותיים

רונן לוי:  חלק מזה הוא מהעניין הזה, שלמדינה לא אכפת מכך שאנחנו מחזיקים ענף לא חוקי, במקביל לענף חוקי

שלום דנינו: אתם מוצאים קשר בין אותם לא חוקיים לבין הרכבים התקולים?     

רונן לוי: אני יושב עם הקולגות שלי בגרמניה, בהולנד ובצרפת, ושואל אותם: "מה אתם עושים עם מתקנים לא חוקיים?", והם לא מבינים

רונן לוי:  "מה זה הדבר הזה, לא חוקי? אין דבר כזה"

רונן לוי:  כלומר, אין לי אפילו על מה להתייעץ איתם

דוד ביטן: מה ההמלצה שלכם?     

שלום דנינו: יש מעט פקחים בתחום הזה, והם מגיעים דווקא לאלה שקל

רונן לוי: אלינו

רונן לוי:  הם מפקחים עלינו

רונן לוי:  70,000 ₪ קנס לאחד שעשה כך וכך, 50,000 ₪ קנס לאחר

רונן לוי:  הם מפרסמים את זה באתר של משרד התחבורה

שלום דנינו: מס הכנסה ומע"מ מגיעים למקומות האלה?     

דוד ביטן: כשנדון במוסכים – נדון גם בזה

רונן לוי: אנחנו נמצאים גם בבעיית נדל"ן מאוד קשה

רונן לוי:  מגרשים אותנו, על ידי כך שנותנים לנו הטבות למגרשים באזורי תעשייה בבני ברק, הרצליה, תל אביב, ירושלים

רונן לוי:  עוד מעט, כשתרצו ללכת למוסך – תצטרכו לבנות לכם מוסכים באי על הים

דוד ביטן: העיריות לא רוצות את המוסכים?     

רונן לוי: כי הארנונה נמוכה, ודאי

רונן לוי:  צריך להקצות ולהתייחס לזה

דוד ביטן: זה לא רק ארנונה

רונן לוי: נראות? אתה רוצה לתקן מכוניות, מה לעשות? בכל עשור נוספים עוד מיליון כלי רכב, משאיות, אוטובוסים וכד'

רונן לוי:  מישהו צריך לתקן ולתחזק אותם

רונן לוי:  אי אפשר לחיות בלי מוסכים, ולכן צריך לדאוג לכך שהם יתקיימו, שיהיו להם אזורי תעשייה ושהם יוכלו לתפקד ולעבוד

רונן לוי:  תודה רבה

שלום דנינו: איך מקצים את השטחים האלה? כשאנחנו מדברים על מוסכים ותעשייה?     

דוד ביטן: גם הרשויות המקומיות וגם המנהל

שלום דנינו: הרשויות המקומיות, אתה יכול להגיד משהו על איך אתם מקצים?     

דוד ביטן: העיריות לא מקצות, הן פשוט לא רוצות את המוסכים

דוד ביטן:  מוסכים זה לכלוך, נראות לא טובה וכו'

דוד ביטן:  רוצים אותם פחות

דוד ביטן:  עם הזמן, רוב אזורי התעשייה בערים הגדולות הופכים להיות אזורי מסחר, והמוסכים לא מתאימים לאיפה שיש תעשייה כבדה

דוד ביטן:  עכשיו נעבור להתאחדות סוכני הביטוח

שלמה אייזיק: שלמה אייזיק, נשיא לשכת סוכני הביטוח, צוהריים טובים

שלמה אייזיק:  חבר הכנסת דנינו, אני חושב שעשית עבודה יוצאת מן הכלל

שלום דנינו: נעבור לסעיף 33

שלמה אייזיק: אני דווקא אתחיל מסעיף 36, כי אני חושב שהוא אבי אבות הבעיות בתחום הביטוח במדינת ישראל

שלמה אייזיק:  אנחנו המדינה לדעתי היחידה בעולם שבה מבטח חוץ לא פועל פרונטלית מול לקוחות

שלמה אייזיק:  אם ניקח מדינה כמו מלטה, שחיים בה 300,000 תושבים, פועלות בה תשע חברות ביטוח מה-EU ; באסטוניה, שהיא מדינה חדשה יחסית עם מיליון וחצי תושבים, פועלות כ-15 חברות ביטוח; בגרמניה, שלה יש כ-84 מיליון תושבים, פועלות כ-340 ומשהו חברות ביטוח; בצרפת, בה יש 67 מיליון תושבים, פועלות מעל 740 חברות ביטוח, שנותנות פתרונות לאזרחי המדינה

שלמה אייזיק:  יתרה מכך, חשוב שתדעו שאזרח בגרמניה שרוצה לקנות ביטוח באיטליה – אין לו שום מגבלה לכך

שלמה אייזיק:  זה מביא להורדת מחירים ולבחירה נכונה של תנאי השוק

שלמה אייזיק:       מבקר המדינה רשם מפורשת בדו"ח האחרון שלו שחמישה גופים, שהוא קורא להם "קונגלומרטים", שולטים בסדר גודל של מעל כ-90% משוק הביטוח והפיננסים בישראל

שלמה אייזיק:  אני חושב שזו הבעיה בשוק הישראלי

שלמה אייזיק:  אני לא חושב שסוכני הביטוח הם הבעיה; אני חושב שהם הפתרון

שלמה אייזיק:  אם רוצים לפתור את העניין הזה של תחרות שהולכת וגדלה, ושלקוחות ישלמו על ביטוח דירה 600 ₪ בשנה, במקום 2,000 ₪ – הדרך היחידה היא להכניס מתחרים

שלמה אייזיק:       נכון להיום, תנאי הסף והמגבלות הרגולטוריות לא נותנות לשום גורם זר להיכנס לשוק הישראלי

שלמה אייזיק:  תנאי הסף הם כאלה ששום גורם זר לא יכול לבוא לפה

שלמה אייזיק:  יגידו לך אנשי רשות ההון שיש אפשרות, אבל אם תרצה – אני אקריא לך מספר סעיפים מהוראות החוק, כדי שתבין שזה כמעט בלתי אפשרי

דוד ביטן: תחרות עם מי? עם חברות הביטוח?     

שלמה אייזיק: לא

שלמה אייזיק:  המשטר התאגידי

שלום דנינו: תרחיב

שלום דנינו:  היום בארץ יש שש-שבע חברות

שלום דנינו:  הוא אומר שבכל מדינה צריכות להיות עשרות

שלום דנינו:  שיבואו גם מהשוק האירופי ומארצות הברית, כדי להגדיל את התחרות פה

שלמה אייזיק: אנחנו נושקים ל-10 מיליון תושבים, ולא יכול להיות שהסיטואציה הזו תישאר כפי שהיא

דוד ביטן: אתה ממליץ שחברות ביטוח מחו"ל יכנסו לארץ?     

שלמה אייזיק: חד משמעית

שלמה אייזיק:  אם המשטר התאגידי בישראל לא מאפשר כניסה של שחקנים זרים, אז בואו נעשה הסדרה כפי שצריך לאותם בעלי רישיונות, על מנת שנוכל לשווק סחורה של חברות זרות

שלמה אייזיק:  בתקופת הקורונה, החברות הישראליות סגרו את התריסים

שלמה אייזיק:  עם זאת, עדיין יצאו משלחות מהארץ לחו"ל ואנשים היו צריכים ביטוח נסיעות לחו"ל, ולא היו פתרונות לחברות הישראליות

שלמה אייזיק:  מה שעשינו זה להפנות אותם לאתרים בחו"ל, והלקוחות שלנו רכשו אותו שם בלי בעיה

שלמה אייזיק:       אני אומר: בואו נפתח את השוק הזה; בואו נאפשר לאזרחי המדינה אפשרויות נוספות ושלא יהפכו להיות שבויים של חמישה קונגלומרטים מאוד גדולים

שלמה אייזיק:  אני אתן לך דוגמה: לא נראה לי שמנכ"ל מט-לייף או ניו-יורק לייף יסכים להיתר שליטה שניתן אישית לאדם, ולא לתאגיד

שלמה אייזיק:  בעל השליטה יידרש להציג הון עצמי נקי של לפחות פי 2

שלמה אייזיק: 5 - - -     

דוד ביטן: מה העמדה שלכן, חברות הביטוח?     

קריאה: אני לא מכיר את הנושא הזה של הפתיחה, אין לנו עמדה כרגע

דוד ביטן: הבנתי

דוד ביטן:  מי נמצא פה מרשות ההון? ממשרד האוצר?     

שמואל זקן: שלום, אדוני היו"ר

שמואל זקן:  שמואל זקן מרשות שוק ההון

שמואל זקן:  אני חייב להתייחס לכמה אי דיוקים: א', הפרמיה הממוצעת בדירה יותר קרובה ל-600 ₪ מאשר ל-2,000 ₪

שמואל זקן:  יש תחרות בשוק הביטוח

שמואל זקן:  באלמנטרי, שזה התחום שאני עוסק בו, יש כ-14 חברות ביטוח

שמואל זקן:  יש תחרות ביניהן בעולם הרכב, הדירות והעסקים

שמואל זקן:  בתחומים אחרים שהזכרת, כמו נסיעות לחו"ל, אני פחות בקיא, אבל אני לא מכיר שהייתה בעיה גם בתקופת הקורונה

שמואל זקן:  לגבי מתן רישיון למבטח: הרשות בוחנת כל מתן רישיון בצורה מדוקדקת כדי להגן על הציבור ולא לתת את זה - - -      

שלום דנינו: כמה הצלחתם להכניס לשוק הזה, נגיד בעשור האחרון?     

שמואל זקן: יש שתי חברות חדשות, בעולם הביטוח האלמנטרי, שנכנסו בשלוש השנים האחרונות

שמואל זקן:  יש חברה חדשה שנכנסה לתחום הבריאות - - -      

דוד ביטן: אתם מגנים על חברות הביטוח? זה העניין?     

שמואל זקן: ממש לא, אנחנו מגנים על הציבור

דוד ביטן: איזו הגנה? חברה גדולה מאנגליה לא יכולה לבוא לפה? אני לא מדבר על פנסיה; בפנסיה צריך להגן על הציבור באמת, אבל למה צריך להגן על הציבור בביטוח אלמנטרי?     

שמואל זקן: יש אפשרות גם למבטחים זרים להיכנס לכאן

שמואל זקן:  למשל, בתחום האשראי יש מבטח זר שיש לו רישיון לעסוק בישראל - -     

קריאה: תנאי הסף לא יאפשרו את זה בכל מקרה

שמואל זקן: ברגע שמגיעה בקשה – אנחנו בוחנים אותה

שמואל זקן:  גם היום יש בקשות שנבחנות ברשות של מבטחים חדשים

שמואל זקן:  לא רק שאנחנו לא חוסמים, אלא לדעתי בחמש השנים האחרונות יצאו הוראות שמקלות על שחקנים חדשים להיכנס לעולם הביטוח ולקבל היתר שליטה

שלמה אייזיק: ב-1997 הכריז המפקח על הביטוח דאז, דורון שורר, שהוא פותח את השוק לחברות זרות

דוד ביטן: עד עכשיו נכנסו רק שתיים?     

שמואל זקן: אני אדייק: שתי חברות חדשות ישראליות, לא זרות

שמואל זקן:  יש מבטח זר שפעיל בישראל, שהוא בעולם האשראי

רועי כהן: בוא תסביר, מרשות שוק ההון, את המסלקה הפנסיונית על עסקים קטנים

רועי כהן:  למה עסק עם עד עשרה עובדים צריך לשלם לקבלני משנה כדי לשלם עבור העובדים שלו?      

שלמה אייזיק: רועי, אנחנו הוצאנו מכתב מסודר לרשות וביקשנו לדחות את זה

שלום דנינו: אבל הם לא דחו, וזה התחיל בפברואר

שלום דנינו:  מישהו מהאוצר טען כאן, בדיון הקודם, שזה שקל לבן אדם

גל ברנס: נכון, עמיר כץ

רועי כהן: בוא תביא לנו את השקל לבן אדם

רועי כהן:  תביא לנו את החברה הזו

שלום דנינו: עמיר פה? ביקשתי ממך לעשות בדיקה

עמיר פרץ: נכון

עמיר פרץ:  ביטוח פנסיוני עולה כ-97 אגורות לפני מע"מ

עמיר פרץ:  הדיווח יוצא כמעט שקל לתעודת זהות

שלום דנינו: נו, באמת? אני רואה חשבוניות

שלום דנינו:  אני אתן לך דוגמה: שני עובדים קבועים ושני עובדים חלקיים בגן ילדים עולים 2,400 ₪

שלום דנינו:  מה עשיתם פה? הכנסתם מתווך בין העסק הקטן - - -     

קריאה: אין עליו פיקוח

שלום דנינו: היו מעבירים דו"ח פיצול, מעבירים את ההעברות לבנק, וזה היה באחריות חברת הביטוח להקליד איפה שהיא רוצה

שלום דנינו:  זה היה נגמר בזה

שלום דנינו:  עכשיו הכנסתם מתווך נוסף בין העסק הקטן לבין זה? גן ילדים של ארבעה עובדים עולה 2,400 ₪

שלום דנינו:  אם אתה רוצה חשבוניות – אני אעביר לך

שלום דנינו:  אמרתי לך שאני מבקש שתעשו בדיקה רצינית

שלום דנינו:  אתם התחלתם את הרפורמה הזו וזה מאוד מטריד

שלום דנינו:  אם לא הייתי חבר כנסת שסומך עליכם שאתם עושים עבודה לטובת הציבור – הייתי מאוד מודאג ממה שאני רואה

שלום דנינו:  איך אפשר להפיל על עסק כזה הוצאה של 2,400 ₪? שחברות הביטוח יפתחו אתר משלהם, שיקלידו להם שם שהם רוצים, ושזה יהיה באחריותם

שלום דנינו:  אתם רוצים לעשות מסלקה חדשה? שחברות הביטוח ישלמו אותה, כמו שהן עשו עד היום

שלום דנינו:  את הדבר הזה צריך לעצור מיד, וכבר התחלתם בזה בפועל

עמיר פרץ: אנחנו מאוד מבינים את המצב של המעסיקים הקטנים, אנחנו לא מזלזלים כהוא זה בכל הנושא הזה, ולא בכדי נתנו לרפורמה הזו שבע שנים; התחלנו ב-2016 עם מעסיקים גדולים, והמתנו עד שנכנסנו עם מעסיקים קטנים; מ-2019 הכנסנו רק מעסיקים עם מעל לעשרה עובדים

שלום דנינו: היום זה משלושה עובדים

עמיר פרץ: נכון

עמיר פרץ:  המתנו שבע שנים בדיוק בגלל זה

עמיר פרץ:  אנחנו מבינים את המצב - - -     

שלום דנינו: העסקים הקטנים לא המתינו לזה שבע שנים; הם לא צריכים את זה, זה לא תורם להם כלום וזה הרבה כסף

דוד ביטן: מהי ההגנה על הציבור פה?     

עמיר פרץ: דבר ראשון, הכספים נקלטים בצורה יותר מהירה

עמיר פרץ:  כמו שבחשבון הבנק שלנו אף אחד לא יעלה שכסף שיועבר ייקלט לחשבון אחרי שבוע, כך גם בכספי הפנסיה

דוד ביטן: בגלל שחברות הביטוח שמות את זה בבנק כזה גדול, אתם רוצים שהן יממנו את ההקלדות?     

עמיר פרץ: נכון

עמיר פרץ:  ברגע שמתרחש דיווח באמצעות ממשק מעסיקים, הדיווח הוא אוטומטי וממוקד

דוד ביטן: יש בעיה שחברות הביטוח מקבלות את הכסף ולא מייחדות את זה במחשב שלהן

שלום דנינו: מה זה משנה לעובד?      

דוד ביטן: זה צריך להיות על חברות הביטוח, לא על אף אחד

דוד ביטן:  בואו נשמע את חברות הביטוח

עמיר פרץ: אדוני היו"ר, ממשק המעסיקים מונע תקלות בפנסיה ובגמל עבור העובדים

דוד ביטן: כי אתם לא רושמים את זה כמו שצריך

עמיר פרץ: זה ממשק שנועד לוודא שכל אחד מקבל את מה שמגיע לו בדיוק, ולא פחות

עמיר פרץ:  יש פורטלים חינמיים אצל החברות ואפשר להשתמש בהם

דוד ביטן: למה זה לא בעלות שלכם?      

עמיר פרץ: יש פורטלים חינמיים

שלום דנינו: אז תחוקקו שזה רק בפורטל החינמי

שלום דנינו:  אתם לא יכולים להתחיל רפורמה שבה אנשים חייבים לשלם כסף ואין אופציה אחרת

שלום דנינו:  תוותרו רגע על הרפורמה הזו

שלום דנינו:  לא צריך מתווכים בין העסק הקטן

עמיר פרץ: רשות שוק ההון עושה את זה כי היא מבינה את החשיבות - - -      

שלום דנינו: זו לא רשות שוק ההון

שלום דנינו:  אלה חברות הביטוח, שמחפשות מישהו שיעשה עבורן את העבודה

עמיר פרץ: אם יש לך משכורת קבועה, אתה יכול לעשות את זה פעם אחת, להעתיק את זה ולשלוח את זה לפורטל החינמי

דוד ביטן: זה לא ילך בצורה הזו

דוד ביטן:  אתם צריכים לראות איך אתם מורידים את זה מהעסקים

דוד ביטן:  זה התפקיד שלכם

עמיר פרץ: התפקיד שלנו הוא להגן על הזכויות של המבוטחים

דוד ביטן: מאה אחוז, אבל למה אתם מפילים את זה על העסקים? תפילו את זה על חברות הביטוח

דוד ביטן:  הן לא עושות את זה, אז אתם אומרים לאנשים: "תעשו את זה לבד"

עמיר פרץ: אנחנו ביקשנו מחברות הביטוח - - -     

שלמה אייזיק: אדוני היו"ר, אני רוצה להשלים את התמונה על הסוגייה הזו, כי היא יותר רחבה ממה שהיא נראית

שלמה אייזיק:  המסלקה הפנסיונית קיימת מזה עשר שנים, והיא הוקמה על רקע העובדה שמערכות המיכון בחברות הביטוח לא התפתחו עם השנים, והייתה בעיה של אדפטציה בהעברת הנתונים והמידע

שלמה אייזיק:  מי שמממן את הפעילות של המסלקה הזו הם אנחנו, סוכני הביטוח

שלמה אייזיק:  אני לא מוכן לזה יותר

שלמה אייזיק:  שילמנו עד עכשיו כ-300 מיליון ₪ – די

שלמה אייזיק:  אם המדינה חושבת שזה חשוב – שהמדינה תממן את זה

שלמה אייזיק:  למה שאנחנו, העסקים הקטנים והבינוניים, נממן את זה? זה פשוט אבסורד

שלמה אייזיק:       אני לא יכול לשחזר מידע ללקוחות שלי ולתת להם שירות כראוי, כי כל תעודת זהות עולה לי חצי שקל בכל חודש

שלמה אייזיק:  לפני המסלקה – עשינו את זה

שלמה אייזיק:  הדבר היחידי שאני צריך את המסלקה עבורו הוא לצורכי Fishing: כדי לתת לי סטטוס על מצב הלקוח לפני שאני פוגש אותו

שלמה אייזיק:  זה הכל; כל השאר זה הלבשות והרכבות שעשו עלינו

דוד ביטן: אני אגיד לכם את האמת – זה נשמע לי מאוד הגיוני

דוד ביטן:  בקלות מפילים את זה על האנשים

עמיר פרץ: אני לא יודע להתייחס לטענה שהמדינה תממן את זה

דוד ביטן: לא אמרתי שהמדינה תממן את זה; חברות הביטוח, זו האחריות שלהן, לא של אף אחד אחר

שלמה אייזיק: זו לא האחריות שלנו, כי אנחנו מקבלים את המידע באופן שגוי

שלום דנינו: אתה לא מקבל אותו באופן שגוי; אתה מקבל דו"ח פיצול והעברות בנקאיות למייל

שלום דנינו:  יש עשרה עובדים, אחד בהראל, אחד במנורה וכו', ואז מעבירים את זה לכל מייל

שלום דנינו:  לי יש שלושה עסקים; עזבתי אותם כשהגעתי לכנסת

שלום דנינו:  אני יודע בדיוק על מה אני מדבר

שלום דנינו:  הבוקר התקשרתי למנהלת החשבונות ואמרתי לה: "תני לי לקוח שלך שעובד איתך, ותגידי לי כמה זה עולה"

שלום דנינו:  אני ביקשתי ממך שתעשה בדיקה יסודית, ואתה לא בדקת

שלום דנינו:  עזוב את זה

שלום דנינו:  אתה חושב שהעסקים הקטנים אידיוטים? ללכת ולהוציא 2,400 ₪ כשהם יכולים לקבל את זה בשקל?     

עמיר פרץ: יש לנו פתרון גם דרך הגופים, שזה בחינם

עמיר פרץ:  ביקשנו מהגופים המוסדיים - - -     

דוד ביטן: כמה זמן אתה צריך כדי לתת לנו תשובה סופית לעניין הזה? עם כל הכבוד לרשות ההון

דוד ביטן:  בעוד כשבועיים אני מבקש תשובה לטובת העסקים, לא לרעתם

דוד ביטן:  אם צריך להביא את הממונה על שוק ההון – תביא גם אותו

עמיר פרץ: אתה תקיים דיון נפרד על זה?     

דוד ביטן: כן, אבל תביאו תשובה חיובית בעניין הזה

דוד ביטן:  מישהו צריך לשאת בזה, לא העסקים הקטנים

דוד ביטן:  הוא אומר לך: "אתה מקבל את הכל, מה הבעיה להקליד?"

דוד ביטן:  אתה רוצה שהוא יקליד לך גם כן? אתה רוצה לחסוך עובדים, זה מה שאתה רוצה לעשות

דוד ביטן:  ורשות ההון, במקום ללכת - - -     

עמיר פרץ: אנחנו מקבלים דיווחים בכל חודש, ואנחנו רואים הבדלים מאוד גדולים בין דיווחים שמתקבלים באמצעות הממשק לבין דיווחים שמתקבלים באופן ידני

עמיר פרץ:  לא יעלה על הדעת ש-150 מיליארד שקל שמופקדים יועברו וידווחו באופן ידני, עם טעויות שיכולות לעבור

דוד ביטן: אין בעיה, אבל זה צריך לחול על מישהו, לא עליהם

דוד ביטן:  אם הם לא מדווחים כמו שצריך – אתה צודק, אבל אם כמו שחבר הכנסת דנינו אומר, שהוא מדווח הכל – מישהו צריך להקליד את זה

עמיר פרץ: במקרה שלו אולי הוא מדווח, אבל יש המון טעויות

דוד ביטן: כשאני שולח לבנק הפקדה מסוימת בפקס – הוא לא אחראי לדאוג שזה יעבור לחשבון הספציפי? הוא גובה ממני עמלה על זה, זה נכון, אבל בגדול – זו אחריות שלו

שלום דנינו: יש נתון אחד שגיליתי אותו, והוא שמסתובבים מיליארד ₪ שלא משויכים

שלום דנינו:  איפה הכסף הזה ואצל מי הוא יושב? איך מעבירים אותו דחוף לאוצר, לטובת עסקים קטנים?     

דוד ביטן: אולי זה כמו ה-15 מיליארד ₪ של ניצולי שואה, שנמצאים אצלם והם משתמשים בזה למה שהם רוצים

שלום דנינו: איפה מסתובבים המיליארד ₪ האלה?     

עמיר פרץ: בדיוק בגלל שלא מדווחים כמו שצריך, יש כספים שלא נקלטים ולא נרשמים לזכויות העובדים

עמיר פרץ:  אנחנו מקבלים על זה דיווחים שוטפים

דוד ביטן: מה אתם עושים עם המיליארד ₪ האלה?     

עמיר פרץ: אנחנו עושים ביקורות בגופים ועובדים על לשייך את זה; אנחנו יושבים על חברות הביטוח ועל הגופים, כי מאוד חשוב לנו - - -     

דוד ביטן: בינתיים איפה הכסף הזה? באוצר?     

שלום דנינו: בין החברות

דוד ביטן: זה כמו שלבנקים יש פיקדונות שהם לא משויכים של 15 מיליארד ₪, והם נמצאים אצלם; הם עושים עם זה הלוואות לעסקים, משלמים להם ריבית, מרוויחים על זה כסף

עמיר פרץ: ברגע שהכסף מופקד ולא מדווח כמו שצריך – זה יועבר ל-Pending

עמיר פרץ:  זה בדיוק העניין

שלום דנינו: סליחה, זה לא בדיוק העניין

שלום דנינו:  לחברות הביטוח יש בחוק החדש סעיף שלפיו הן יכולות לתבוע את בעל העסק אם הוא לא מפריש

שלום דנינו:  הכסף הזה, הריביות ודמי העמלות, לא הולך לבחור שאתם דואגים לו – הוא הולך לחברת הביטוח

עמיר פרץ: זו עוד נקודה חשובה: ברגע שזה מופקד ומדווח באמצעות הממשק יש הרבה פחות חובות על המעסיקים

עמיר פרץ:  המעסיק יכול לדווח עזיבת עבודה באופן דיגיטלי, ומפסיקים לנהל חובות עבור המעסיק

דוד ביטן: זה המעסיק אחרי זה

דוד ביטן:  ומה אתם? סוכני הביטוח, אתם אחראים להקליד את כל המספרים האלה?     

שלמה אייזיק: לא

שלמה אייזיק:  אנחנו אחראים לוודא שזה נעשה כמו שצריך

שלמה אייזיק:  אנחנו רואים את זה דרך הדיווחים על העובדים

דוד ביטן: אז אתם דואגים לאנשים עכשיו, לשם שינוי?     

שלמה אייזיק: בוודאי

דוד ביטן: מה קורה עם המוסכים? שמעתי שאתם מבקשים עמלות של עד 20% על התיקונים

דוד ביטן:  למה יש דבר כזה, שסוכני ביטוח מבקשים עמלה והציבור משלם אותה בסוף?     

שלמה אייזיק: אני לא יודע מה היקף הבעיה

דוד ביטן: תתכונן עד לישיבה

דוד ביטן:  כשנתייחס למוסכים, אני רוצה לדעת על מה אתם מבקשים תיווך

דוד ביטן:  על מה? על זה שאתם מביאים מישהו לתקן במוסך, אתם מבקשים כסף מהמוסך? על מה הוא צריך לתת לכם עד 20% עמלה?     

שלמה אייזיק: אני לא יודע אם זה יותר מ-5% מסוכני הביטוח

דוד ביטן: לא חשוב, גם אחוז לא צריך להיות

שלמה אייזיק: יש תקינה במדינת ישראל, וזה אסור

שלמה אייזיק:  הממונה הוציא תקנות על זה

דוד ביטן: רשות שוק ההון, למה אתה לא עושה אפליקציה כדי שהמוסכים ידווחו לך על זה? שידווחו על כך שביקשו מהם עמלה ועל מי שביקש, ואז התופעה הזו תתבטל

שלמה אייזיק: למה המוסכים מסכימים לשלם באירוע הזה?     

דוד ביטן: יש להם ברירה? הם רוצים להתפרנס

דוד ביטן:  בשביל להתפרנס הם משלמים, גם אם זה לא חוקי

שלמה אייזיק: אבל אנחנו לא דנים על זה עכשיו

דוד ביטן: אנחנו עוברים מנושא לנושא

דוד ביטן:  אנחנו נדון בזה עוד מעט, אז תתכונן לעניין הזה

שלום דנינו: עכשיו, שאלה על שוק ההון, בסעיף 33

שלום דנינו:  אני לא בטוח שהוא קיים אבל אני רוצה לוודא: יש לכם הצעה בחוק ההסדרים שחברות הביטוח יציגו ללקוח מה הוא מרוויח?     

בתיה מור: בתיה מור מרשות שוק ההון

בתיה מור:  יש הצעה, היא מקודמת על ידי אגף תקציבים, אבל היא לא של חברות הביטוח אלא של הסוכנים

דוד ביטן: על זה שהם משלמים אגרות?      

שלום דנינו: שהסוכנים יגידו ללקוח מה הוא מרוויח

שלום דנינו:  מי יזם את הדבר הזה?     

דוד ביטן: למה אתם צריכים לדעת כמה הוא מרוויח?     

שלום דנינו: וחברות הביטוח גם יציגו מה הם מרוויחים על הסוכן? או שזה רק הסוכנים?     

קריאה: ומה עם הנגרים? והרוקחים?     

דוד ביטן: זו פגיעה בחופש העיסוק

ליאור זוהר: כבוד היו"ר, אני רוצה להגיד משהו

ליאור זוהר:  ליאור זוהר מרשות שוק ההון

ליאור זוהר:  הנושא הזה ספציפית, וכל הנושאים בכלל של חוק ההסדרים, אושרו כבר בהחלטת ממשלה - - -     

שלום דנינו: זו הבעיה

דוד ביטן: זה היה ממזמן

דוד ביטן:  עם כל הכבוד, יש הפרדת רשויות

דוד ביטן:  הממשלה רוצה להשתלט על הכנסת

דוד ביטן:  אני אומר לך חד וחלק – הפרדת רשויות

דוד ביטן:  גם לח"כים יש מה להגיד

דוד ביטן:  אז מה עם הממשלה העבירה? כל עוד זה מגיע אלינו – גם לנו יש מה להגיד

ליאור זוהר: אנחנו נמצאים בדיונים שוטפים על זה עם לשכת סוכני הביטוח, עם משרד האוצר ועם שר האוצר

שלום דנינו: זה לא בדיון אם זה הגיע להסדרים, אם אתם כבר הכנסתם והממשלה אישרה

ליאור זוהר: נערך דיון עם לשכת סוכני הביטוח - - - ההיו"ר דוד ביטן:היו"ר דוד ביטן:היו"ר דוד ביטן:היו"ר דוד ביטן:יו"ר דוד ביטן: 

דוד ביטן: אתם הסכמתם לזה?     

שלמה אייזיק: ממש לא

דוד ביטן: זה נקרא דיון אצלכם? שאלתם אותם והם אמרו לכם לא, ואז עשיתם מה שרציתם?     

שלום דנינו: מתקבל הרושם שאתם עובדים אצל חברות הביטוח, ולא שהם עובדים אצלכם

שלום דנינו:  זה ממש מטריד

שלום דנינו:  חוק אחרי חוק שמשרת את חברות הביטוח הגדולות; לא את הסוכנים הקטנים ולא את העסקים הקטנים

שלום דנינו:  אתם בכלל לא מתייחסים אליהם

ליאור זוהר: הדלת פתוחה לשמוע כל הערות על ההסדר

ליאור זוהר:  נערכים דיונים, נפגשנו עם שלמה בשבוע שעבר ויש עוד פגישות בלו"ז - - -     

דוד ביטן: זה שאתם לא נותנים לחברות זרות להיכנס לישראל פוגע בתחרות באופן מוחלט

דוד ביטן:  איך רשות התחרות לא דואגת לזה? אני לא מבין את זה

דוד ביטן:  התחרות היא רק בסופרים?     

ליאור זוהר: היום יש חמש חברות ביטוח בתהליך של בקשה - - -      

דוד ביטן: כמה זמן התהליך הזה לוקח?     

ליאור זוהר: חברת ביטוח זה לא דבר פשוט

דוד ביטן: לא על הפנסיה; תנו להם בדברים אחרים

דוד ביטן:  אני מעדיף חברה ישראלית בפנסיה

דוד ביטן:  אבל בדברים אחרים – למה לא?     

ליאור זוהר: זו בדיוק ההערה הבאה שלי

ליאור זוהר:  אני רוצה לשאול את שלמה: כל הלקוחות שקנו ביטוח בחו"ל, כשהם הגישו תביעה – איזה שירות הם קיבלו? אנחנו צריכים גם לדאוג - - -     

דוד ביטן: מה הבעיה? אני אגיד לכם איך עושים את זה: אתם פשוט רושמים בהסכמים שהסמכות היא לבית המשפט בישראל, זה התנאי

דוד ביטן:  יש סמכות מקומית בבית המשפט בישראל, יש הסכמים כאלה; תחייבו אותם

דוד ביטן:  ושחברות גדולות בחו"ל ישימו ערבות בנקאית לרשות ההון, שיכסו במידה והן יברחו ולא ישלמו לנו

ליאור זוהר: אנחנו מסכימים איתכם שצריך להסדיר את הפעילות

ליאור זוהר:  יש מנגנון בחוק שנועד להסדיר את זה

דוד ביטן: סוכן ביטוח רוצה להרוויח 100 מיליון דולר

דוד ביטן:  אתם תגידו לו מה לעשות? זה חופש העיסוק

דוד ביטן:  זו הפעם הראשונה שאני שומע שאתם מתייחסים לכמה אנשים מרוויחים

ליאור זוהר: אני רוצה לחדד: זה לא כמה הם מרוויחים, אלא כמה הלקוח משלם עבור השירות שהוא מקבל מסוכן הביטוח

דוד ביטן: זה בסדר

דוד ביטן:  אני בעד שתגנו על הלקוח

שלום דנינו: ומה המטרה? מה ההיגיון בזה?     

ליאור זוהר: אתה היום משלם לסוכן ביטוח, ואתה יודע שאתה משלם - - -     

שלום דנינו: סליחה, זה לא העניין

שלום דנינו:  העניין הוא שאם תהיה תחרות – אני יודע כמה אני יכול לשלם לכל סוכן

שלום דנינו:  את לא יודעת אילו הוצאות הסוכן יכול להכניס בשביל להקטין או להגדיל, אבל יותר חשוב מכך זה שחברת הביטוח גם תגיד כמה היא מרוויחה על הפוליסה שאני הולך לקנות; אולי הוא מרוויח 1,000 ₪ ואלה מרוויחים 100 ₪?     

ליאור זוהר: זה בדיוק העניין

ליאור זוהר:  אני לא מבקשת שהוא יגיד כמה הוא מרוויח וגם חברת הביטוח לא אומרת כמה היא מרוויחה, אלא כמה זה עולה ללקוח

שלמה אייזיק: אדוני היו"ר, אני רוצה להשלים שני משפטים

שלמה אייזיק:  אני מחזיק פה תרשים רשמי - - -     

דוד ביטן: יהיה דיון רשמי על זה

דוד ביטן:  תחשוב עד לדיון על המוסכים

שלמה אייזיק: אין שום בעיה

שלמה אייזיק:  אני ורונן מדברים יופי

דוד ביטן: אז מה אם אתם מדברים? הוא לא משלם במקום המוסך את ה-20%; המוסך משלם, הוא רק מייצג אותם

דוד ביטן:  יו"ר איגוד המוסכים, יש תשלום עמלה או אין תשלום עמלה?     

רונן לוי: אם אין עמלה – אין עבודה

שלמה אייזיק: אני רוצה רגע להתייחס לנושא מאוד חשוב

שלמה אייזיק:  כפי שפורסם בדו"ח רשות שוק ההון לשנת 2021, 46% מהסוכנים במדינת ישראל משתכרים ברוטו לשנה עד 250,000 ₪

שלמה אייזיק:  מתוך זה הם מחזיקים את המשרד, משלמים את הארנונה, קונים פירות וירקות וכו'

שלמה אייזיק:  19% נוספים משתכרים עד 500,000 ₪

שלמה אייזיק:  זה לעג לרש

שלמה אייזיק:       כל מה שקורה היום בחוק ההסדרים לא קשור כהוא זה בפרק שלנו לתקציב המדינה, לחיסכון כספי לאזרחי המדינה

שלמה אייזיק:  כל מה שקשור בפרק שלנו בנושא חוק ההסדרים קשור לשני דברים בלבד: להעצים את המערכת הבנקאית ולהביא לה פעילות נוספת בתחום הביטוח הכלכלי, ולהשאיר כסף בחברות הביטוח ולא להעביר אותו לאזרחים

שלמה אייזיק:  תודה רבה

דוד ביטן: לא מספיקים ה-20 מיליארד ₪ שמרוויחים הבנקים? אתם רוצים להביא להם עוד? לא ראיתי את חוק ההסדרים עדיין

שלמה אייזיק: זה בניגוד לחקיקת בכר

דוד ביטן: אתה לא יודע שלרפורמה במדינת ישראל רק קוראים רפורמה? זה לא מביא לשום תוצאה

דוד ביטן:  עובדה שלמרות כל הרפורמות שעשו – הרווח של הבנקים עולה

דוד ביטן:  הם מוצאים פתרונות כדי לעקוף את הרפורמות

שלמה אייזיק: מה שמעצבן אותי זה שלמרות שהשוק הוא שוק קטן, של מעט מאוד יצרנים – נותנים להם עכשיו לרכוש את חברות האשראי

שלמה אייזיק:  הורו לבנקים למכור את חברות האשראי, ועכשיו מעבירים אותן לחברות הביטוח

רונן לוי: וגם את סוכנויות הביטוח

גלעד קריב: אדוני, גלעד קצב מאגף התקציבים באוצר

גלעד קריב:  משרד האוצר נמצא בקשר רציף עם סוכני הביטוח

גלעד קריב:  בשיחה שלנו ושלהם יחד עם שר האוצר נאמר שנדון על הפרטים של הרפורמה ביחד עם סוכני הביטוח, לפני הבאת הצעת החוק לוועדה

שלום דנינו: מה שקשור בחוק ההסדרים לא מגיע לוועדה?      

גלעד קריב: זה מגיע לכנסת

שלום דנינו: זו הבעיה

שלום דנינו:  הדברים שאתם מריצים בחוק ההסדרים - - -     

דוד ביטן: זה אולי יעבור לוועדת הכספים

קריאה: הם חוטפים חוקים

רמי בז'ה: 	כבוד היו"ר, ברשותך

רמי בז'ה:  קודם כל, אני רוצה לברך מאוד אותך ואת חבר הכנסת דנינו

רמי בז'ה:  זו הפעם הראשונה שכל ארגוני העצמאים כאן מרגישים שיש להם שותפים אמיתיים למאבק ולתיקון העוול והאפליה הגדולה, בזכות זה שהיו לכם עסקים פרטיים ואתם מבינים ללבנו

רמי בז'ה:  הבעיה שלנו היא לא אתם

רמי בז'ה:  אנחנו רק דורשים מכם אומץ פוליטי

רמי בז'ה:  הבעיה שלנו היא כנראה הפקידות באוצר

רמי בז'ה:  פקידי האוצר רואים את עצמם בעיני עצמם כשומרי הסף של הכסף

רמי בז'ה:  חברים, אנחנו הסף; עלינו אתם צריכים לשמור

רמי בז'ה:  אם לא תשמרו עלינו ויקרסו כאן במדינת ישראל עסקים קטנים ובינוניים, ופרילנסרים יהפכו להיות עניים – לא יהיה לכם על מה לשמור

דוד ביטן: זה לא עולה כסף, אז מה הבעיה עם זה?     

שלום דנינו: זה גם חוק שאנחנו מדברים עליו

דוד ביטן: אנחנו לא יכולים לסיים את כל החוברת היום

דוד ביטן:  נשאר לנו המכון לתכנון כלכלי, התאחדות המלונות וסוכנות הנסיעות

דוד ביטן:  אנחנו נזמן אתכם שוב על מנת לסיים את החוברת

דוד ביטן:  דבר שני, כל אחד מאנשי המקצוע בממשל – אתם צריכים לתת התייחסות לדברים שקשורים אליכם בחוברת, כל אחד בעניין שלו

רועי כהן: אדוני היו"ר, האם יש לך סמכות לגרום לכך שיגיע לפה החשב הכללי, ראש אגף התקציבים, מנכ"ל משרד האוצר – האנשים שבאמת צריכים לתת תשובות?      

דוד ביטן: אנחנו מתכוונים לקיים ישיבה עם אנשי המקצוע במשרדים כולם ועם חברי הכנסת, על כל מיני בעיות לקראת תקציב המדינה וחוק ההסדרים, והם יצטרכו לבוא לישיבה

דוד ביטן:  אני לא יודע אם מנכ"ל האוצר יבוא, אבל החשב הכללי וראש אגף התקציבים יבואו לישיבה הזו

דוד ביטן:  אני רוצה למצוא פתרונות; זה לא מספיק רק לדון

דוד ביטן:  אתם לא תהיו בישיבה הזו

דוד ביטן:  אני יושב עם כולם על מנת ללמוד את הבעיות, ואנחנו נחליט בינינו מה הכי חשוב מבחינת סדרי העדיפויות כרגע

רועי כהן: מה ממה שהעלנו פה יוכל להיכנס לחוק ההסדרים?     

דוד ביטן: לא יודע

דוד ביטן:  יהיו דיונים בחוק ההסדרים

דוד ביטן:  אני אומר שוב – מכל הרפורמות של חוק ההסדרים לא יצא כלום, חוץ מרפורמה אחת או שתיים, שהיו כלל עולמיות: בנושא הפלאפונים, כי זה היה טרנד עולמי, ובנושא הנסיעות לחו"ל, שירד בכל העולם

דוד ביטן:       ביקשתי מהממ"מ לעשות לי בדיקה על איך הרפורמה של הקורנפלקס השפיעה

דוד ביטן:  אנחנו כבר כמה שנים אחרי זה, והמחירים רק עלו

דוד ביטן:  אולי הקורנפלקס ירד

דוד ביטן:  נמאס לי מכל הרפורמות שלא יוצא מהן כלום

דוד ביטן:  זוהי רק הצגה לציבור על מנת להגיד: "הנה, עשינו", ואחרי כמה שנים כולם כבר שכחו; יש ח"כים חדשים ואנשי מקצוע חדשים

דוד ביטן:       לפני שאני נועל את הישיבה, ישיבת ההמשך תהיה מאוד מהירה

דוד ביטן:  מי שלא שייך לנושאים האלה – שלא יגיע

דוד ביטן:  מישהו רוצה להגיד משהו לפני שאני סוגר את הישיבה?     

שלמה אייזיק: להגיד לכם תודה

שלמה אייזיק:  ההרגשה מאוד טובה

אורן בוטא: דבר אחד: משרד הכלכלה קיבל תקציב של 5 מיליארד ₪

אורן בוטא:  צריך להגדיל אותו לטובת העסקים בעוד 2-3 מיליארד ₪

אורן בוטא:  אנחנו משלמים 8 מיליארד ₪ למס הכנסה בכל חודש

דוד ביטן: תודה רבה לחבר הכנסת דנינו על העבודה שהוא ביצע